Diari Oficial de la Generalitat Valenciana


Sumari del DOGV 6684, del 03-01-2012 (2011/12448)

Aprovació de les bases particulars per a l'adjudicació per concurs i procediment obert del programa d'actuació integrada per gestió indirecta de la unitat d'execució 14-UE-R, situada entre el passeig Morella, el riu Sec i el carrer Cardenal Costa.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6684

Data del DOGV
:   03-01-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12169


Data del document
:   15-12-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Aprovació de les bases particulars per a l'adjudicació per concurs i procediment obert del programa d'actuació integrada per gestió indirecta de la unitat d'execució 14-UE-R, situada entre el passeig Morella, el riu Sec i el carrer Cardenal Costa.
[2011/12231]
El Ple de l'Ajuntament de Castelló de la Plana, en sessió ordinària celebrada el dia 25 de novembre de 2011, va adoptar, entre altres, l'acord següent:
«Vist l'expedient que s'està tramitant sobre la sol·licitud d'inici del procediment de programació de la unitat d'execució 87 QE-E del Pla General d'Ordenació Urbana de Castelló, situada entre el passeig Morella, el riu Sec i el carrer Cardenal Costa i els següents,
Antecedents:
1) L'1 de febrer de 2006 va entrar en vigor la Llei 16/2005, de 30 de desembre, Urbanística Valenciana. La norma mencionada preveu que l'ordenació del procés de gestió, urbanització i edificació del sòl es regule per mitjà de programes d'actuació integrada o aïllada.
2) Per a l'adjudicació dels programes d'actuació integrada, per gestió indirecta, en compliment de les exigències legals, es van elaborar i aprovar en data 26 de juliol de 2007 les bases generals per a l'adjudicació de programes d'actuació integrada, per gestió indirecta, al terme municipal de Castelló, que van ser publicades en el Butlletí Oficial de la Província núm. 120, de data 29 de setembre de 2007.
3) Per mitjà d'instància de data 21 de febrer de 2011 la mercantil Exinan Explotaciones Immobiliarias, SL sol·licita a aquest Ajuntament l'aprovació de l'inici d'un procediment de concurs per al desenvolupament i execució d'un programa d'actuació integrada en la unitat d'execució 77 AN-J, per mitjà de gestió indirecta. La proposta formulada s'ha sotmés a informe dels serveis tècnics i jurídics d'aquest Ajuntament, i
Tenint en compte que:
I. De conformitat amb l'article 130 de la Llei Urbanística Valenciana, tota persona, siga o no propietària dels terrenys, pot sol·licitar de l'alcalde que inicie un procediment de concurs per al desenvolupament i execució d'un programa d'actuació integrada per mitjà de gestió indirecta, descrivint i enunciant breument els motius de la seua petició. Aquesta petició haurà d'acompanyar els documents acreditatius de la personalitat i capacitat de la persona sol·licitant.
La sol·licitud de programació no va acompanyada d'un document de planejament on especifique l'ordenació detallada o estructural que es proposa desenvolupar. Respecte de la documentació acreditativa de la personalitat i capacitat, que exigix l'apartat 2n de l'article 130 de la LUV, per la mercantil Exinan Explotaciones Immobiliarias, SL s'aporta còpia de l'escriptura de constitució de la societat i número d'identificació fiscal, còpia del document nacional d'identitat i escriptura d'apoderament del representant, així com documents acreditatius de la solvència econòmica i financera de la persona sol·licitant.
II. Així mateix, l'apartat 1 de l'article 281 del Reglament d'Ordenació i Gestió Territorial i Urbanística de la Comunitat Valenciana, disposa que la viabilitat de la petició dels particulars per a l'inici d'un procediment serà resolta mitjançant un acord motivat del Ple de l'Ajuntament, a proposta de l'alcalde i a la vista dels informes emesos pels serveis jurídics i tècnics de la corporació local.
Atenent el que disposa l'apartat 2 de l'article 281 del ROGTU, l'arquitecte municipal, en data 14 de novembre de 2011, ha emés un informe sobre la viabilitat de la petició, en el qual es pronuncia sobre els extrems exigits pel reglament relatiu a l'adequació de la iniciativa al planejament general, a la suficiència dels serveis públics existents o a la suficient previsió a futur d'aqueixos serveis i l'oportunitat temporal del desenvolupament urbanístic de l'àmbit proposat. Segons el referit informe, la petició formulada s'adequa, en principi, a les directrius de l'ordenació del territori.
III. Els serveis tècnics municipals, conforme a l'article 131 de la Llei Urbanística Valenciana, han redactat les bases particulars de programació de la 14-UE-R en què s'arrepleguen, de forma detallada les necessitats i objectius que s'han de complir en la programació.
Les bases exigixen, entre altres, l'informe de la Confederació Hidrogràfica del Xúquer que acredite la suficiència de recursos hídrics, l'informe de l'Entitat Pública de Sanejament d'Aigua relatiu a la capacitat suficient del servei de depuració d'aigua, l'estudi d'integració paisatgística i l'estudi d'inundabilitat corresponents, així com la resta d'informes, estudis i autoritzacions necessaris per a l'adequat desenvolupament urbanístic.
IV. Atés el caràcter de contracte administratiu especial disposat en l'article 286.1.d) del Reglament d'Ordenació i Gestió Territorial i Urbanística, les bases particulars han sigut informades per l'assessor jurídic lletrat d'aquest Ajuntament, així com per la Intervenció General Municipal, en els informes dels quals de l'11 de octubre i 14 de novembre de 2011, respectivament, informen favorablement el contingut de les bases.
V. Els articles 131.2 i 132.1 de la Llei Urbanística Valenciana establixen que en el mateix acord en què es decidisca obrir el procediment per a la gestió indirecta d'un programa d'actuació integrada, s'aprovaran les bases particulars reguladores i s'ordenarà la publicació del corresponent anunci de concurs, així com del contingut d'aquestes bases.
VI. L'article 130.3.b) de la LUV establix que serà el Ple municipal, a proposta de l'alcalde i amb un informe previ tècnic sobre la viabilitat de la petició, el que acordarà motivadament iniciar els procediments per a la gestió indirecta del programa. De l'article 123 apartats 1.i) i 2 de la Llei Reguladora de les Bases del Règim Local es desprén que correspondrà al Ple, per majoria simple, l'adopció d'aquest acord.
Per tot això, vistos els preceptes i informes abans esmentats i els informes de l'assessor tècnic i del cap del Negociat Administratiu de Planejament i Gestió, conformat per l'assessora jurídica de Planejament i Gestió, a proposta de l'alcalde i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:
1) Considerar viable la petició formulada per la mercantil Exinan Explotaciones Immobiliarias, SL, per a l'execució de la unitat d'execució 14-UE-R, situada entre el passeig Morella, el riu Sec i el carrer Cardenal Costa.
2) Iniciar el procediment de concurs per mitjà de gestió indirecta del Programa d'Actuació Integrada de la Unitat d'Execució 14-UE-R del Pla General Municipal d'Ordenació Urbana de Castelló.
3) Aprovar les bases particulars per a l'adjudicació per concurs i procediment obert de l'esmentat programa d'actuació integrada.
4) Publicar el text íntegre de les bases particulars en el Butlletí Oficial de la Província, en el Diari Oficial de la Comunitat Valenciana i en la pàgina web municipal, a l'efecte de recursos, així com publicar l'anunci del concurs en els mitjans disposats en la llei i en les bases generals aprovades per aquest Ajuntament.»
Text íntegre de les bases particulars de la unitat d'execució 14-UE-R:
Bases particulars reguladores del concurs i procediment obert per a l'adjudicació del programa d'actuació integrada per gestió indirecta de la unitat d'execució 14-UE-R del Pla General d'Ordenació Urbana de Castelló.
Índex
Base I. Objecte de la programació.
Base II. Ordenació urbanística vigent.
Base III. Necessitats i objectius de la programació
Base IV. Paràmetres urbanístics de l'ordenació proposada
Base V. Directrius i estratègies que cal observar en la proposta d'ordenació i urbanització.
Base VI. Objectius de l'edificació privada.
Base VII. Prescripcions tècniques mínimes dels documents d'ordenació i gestió.
Base VIII. Variants a les prescripcions tècniques urbanístiques.
Base IX. Prescripcions tècniques mínimes que haurà de tindre en compte el projecte d'urbanització.
Base X. Terminis de desplegament i execució del programa d'actuació integrada i efectes de l'incompliment.
Base XI. Preu de licitació.
Base XII. Model de proposició.
Base XIII. Proposicions i documentació complementària.
Base XIV. Documentació que s'ha de valorar.
Base XV. Lloc i termini de presentació de proposicions.
Base XVI . Òrgan de contractació.
Base XVII. Mesa de contractació.
Base XVIII. Criteris objectius d'adjudicació.
Base XIX. Renúncia i desistiment.
Base XX. Aprovació i adjudicació del programa.
Base XXI. Documentació que s'ha de presentar.
Base XXII. Garantia definitiva.
Base XXIII. Formalització del contracte.
Base XXIV. Prerrogatives municipals.
Base XXV. Subcontractació.
Base XXVI. Recepció de les obres i termini de garantia.
Base XXVII. Compliment i resolució.
Base XXVIII. Penalitats.
Base XXIX. Termes en què s'efectuarà l'adjudicació connexa o condicionada.
Base XXX. Ordre jurisdiccional competent.
Base XXXI. Normativa aplicable.
Base XXXII. Suspensió de llicències i programes.
Base XXXIII. Confidencialitat.
Bases particulars reguladores del concurs i procediment obert per a l'adjudicació del programa d'actuació integrada per gestió indirecta de la unitat d'execució 14-UE-R del Pla General d'Ordenació Urbana de Castelló de la Plana
I. Objecte de la programació
Les presents bases particulars tenen com a objecte regular les condicions de caràcter tècnic, jurídic, econòmic, temporal i administratiu, per a la selecció per mitjà de concurs i procediment obert d'una proposta de programa d'actuació integrada i un urbanitzador a fi de desenvolupar urbanísticament la unitat d'execució 14-UE-R, situada en la ciutat de Castelló, entre el passeig de Morella, el riu Sec i l'avinguda del Cardenal Costa.
Tot això tenint en compte que la relació jurídica que unix l'urbanitzador i l'administració local és la d'un contracte administratiu especial, que se sotmet en tot allò no previst en la normativa urbanística al que disposa la legislació de contractes del sector públic.
Als efectes de l'article 131.1 de la LUV, el present programa es regirà, a més, per les previsions que es contemplen en les presents bases, per les bases generals de programació en el municipi de Castelló aprovades en sessió plenària de 26 de juliol de 2007 i publicades en el BOP núm. 120 de 29 de setembre de 2007, i pel que establixen les normes d'urbanització del PGOU vigent i la resta de normativa que s'indique en tals documents.
El codi corresponent, segons la nomenclatura CPV de la Comissió Europea, és 45211360-0 "Treballs de construcció i desenvolupament urbà".II. ORDENACIÓ URBANÍSTICA VIGENT
1) Ordenació prevista en el Pla General
Els elements d'ordenació que el Pla General preveu, en l'àmbit de la unitat d'execució 14-UE-R, són:
a) L'àmbit d'aquesta unitat d'execució està classificat com a sòl urbanitzable.
b) El passeig de Morella, situat al sud; l'avinguda del Cardenal Costa, situada al nord-est; el carrer de nova creació al costat del llit del riu Sec denominada Alcalde Benjamín Fabregat Martí, situada al nord-oest; tots aquells vials pertanyents a la xarxa primària.
c) Com a elements de la xarxa secundària, el Pla General contempla:
· Un vial de 17 metres d'ample (Riu de la Plata) que limita la unitat pel costat oest, en part paral·lel al carrer Vall d'Uixó.
· Un vial de 12 metres d'ample (prolongació del carrer de Castellfort), paral·lel a l'anterior i que naix en el passeig de Morella i acaba en Alcalde Benjamín Fabregat Martí.
· Un vial de 15 metres d'ample (prolongació del carrer Mestre Llorens), perpendicular al carrer Vall d'Uixó, que comença en esta i acaba en Alcalde Benjamín Fabregat Martí.
· Un vial de 15 metres d'ample, paral·lel a l'anterior, que comença en el carrer Riu de la Plata i acaba en la prolongació de Castellfort.
· Els quatre vials anteriors definixen una illa en l'interior de l'àmbit, destinada a equipament residencial de caràcter assistencial de temps lliure o de benestar social (TD-RA/692), amb una superfície de 5.001 m²,
· Una zona verda (ZV-JL/658) amb una superfície mínima de 2.631 m², situada entre el carrer Alcalde Benjamin Fabregat Martí i el llit del riu Sec.
· La resta de cessions es farà d'acord amb el Reglament de Planejament.
d) Altres condicions en l'ordenació que establix el Pla General són:
· Serà preceptiu, abans de la seua edificació, realitzar estudi de detall en les illes Z-6.2) Fitxa de gestió. Directrius d'evolució urbana i ocupació del territori.III. NECESSITATS I OBJECTIUS DE LA PROGRAMACIÓ
1) Situació de la unitat en relació al seu entorn
La unitat d'execució 14-UE-R és limítrof pel seu límit est i sud amb una zona de sòl urbà, de caràcter residencial a què resulta d'aplicació l'ordenança Z-2.
La major part d'aquesta zona està ocupada per naus industrials, a excepció de l'edifici de vivendes situat en el cantó de Vall d'Uixó amb Cardenal Costa, així com un altre de recent construcció situat en el passeig Morella. Una part d'aquestes naus es veu afectada pel traçat dels nous vials que el Pla preveu.
El límit nord-oest de la unitat coincidix amb el riu Sec, que ha sigut recentment canalitzat, quedant perfectament delimitada pel mur de contenció de formigó.
2) Objectius
Les pretensions de la programació urbanística aplicables a la unitat d'execució 14-UE-R, en relació amb la situació descrita, són les següents:
a) Estudiar la delimitació de la unitat d'execució 14-UE-R en les zones de vora coincidents amb els nous carrers que necessàriament hauran d'obrir-se afectant naus industrials. Concretament es tracta de la prolongació del carrer Mestre Llorens; de l'ampliació del carrer Riu de la Plata; i de la prolongació del carrer de Castellfort. La nova delimitació haurà de resoldre els problemes que l'obertura d'aquests carrers origina, de tal manera que s'assegure la connexió amb el passeig de Morella i el carrer de Vall d'Uixó.
b) Encara que l'estudi de detall de les illes Z-6 podrà posposar-se, haurà de quedar perfectament definida la forma i ubicació de les zones verdes públiques en elles contingudes.
c) Hauran de resoldre's les zones de contacte amb les edificacions existents, tant des d'un punt de vista funcional com estètic.
d) El programa podrà definir diferents fases per a la urbanització però necessàriament haurà d'incloure's en la primera fase la totalitat del carrer Alcalde Benjamín Fabregat Martí (C/110), així com la zona verda limítrofa (ZV-JL/658)
e) Connectar adequadament l'àmbit de la unitat amb les xarxes d'infraestructures, energia, comunicacions i serveis públics existents.
d) Urbanitzar completament la unitat d'execució que constituïx l'objecte del programa i realitzar les obres públiques addicionals que es precisen per a la seua connexió amb l'entorn urbà existent, amb subjecció a les previsions temporals i econòmiques del programa.
e) Obtindre gratuïtament a favor de l'administració, els sòls dotacionals públics de l'àmbit de l'actuació.
f) Obtindre l'aprofitament que legalment corresponga, amb destinació al patrimoni públic de sòl, a favor de l'administració actuant de forma gratuïta. L'Ajuntament opta per l'adjudicació de l'aprofitament urbanístic que li corresponga, lliure de càrregues d'urbanització, d'acord amb el que preveu l'article 16 del Reial Decret Legislatiu 2/2008, de 20 de juny, pel qual s'aprova el Text Refós de la Llei de Sòl.
g) Ordenar el repartiment equitatiu de les càrregues i beneficis de l'actuació entre les persones afectades.
h) Establir terminis per a edificar els solars resultants de l'actuació urbanitzadora, incloent-hi un cronograma en què s'indique expressament el termini d'edificació dels terrenys propietat de l'urbanitzador o de propietaris adherits a la proposta. L'urbanitzador està obligat a edificar amb caràcter simultani a la urbanització un 40% dels solars resultants que li siguen adjudicats.
3) Altres objectius complementaris.
El programa podrà incloure altres objectius complementaris el cost dels quals siga assumit per l'urbanitzador sense repercutir-lo als propietaris de terrenys afectats, com ara la realització, sota condicions i terminis específics, d'obres particulars que revisten especial interés social, obres de restauració paisatgística, o d'obres públiques accessòries susceptibles de concessió i que, per raons tècniques, hagen d'executar-se junt amb les principals del programa.
L'edificació dels terrenys propietat de l'urbanitzador, o d'altres propietaris adherits a la seua iniciativa, en terminis més breus que els establits pel programa amb caràcter general, es considera sempre objectiu.
IV. PARÀMETRES URBANÍSTICS DE L'ORDENACIÓ PROPOSADA
No s'alteren els paràmetres generals establits en la fitxa corresponent a la unitat d'execució 14-UE-R que consta en el vigent Pla General d'Ordenació Urbana.
V. DIRECTRIUS QUE CAL OBSERVAR EN LA PROPOSTA D'ORDENACIÓ I URBANITZACIÓ
a) ORDENACIÓ.
Es tindran en compte els objectius següents:
- Facilitar la connexió viària entre el passeig de Morella i l'avinguda del Cardenal Costa. A aquest efecte la urbanització completa del carrer Alcalde Benjamin Fabregat Martí (C/110), així com la zona verda limítrofa (ZV-JL/658) es consideren prioritàries.
- Percepció visual de tot l'àmbit des dels ponts sobre el riu Sec i des de l'altra vora. Per aquest motiu en el disseny de la zona verda (ZV-JL/658) es considerarà fonamental la seua contribució al paisatge de la zona.
- Hauran de resoldre's les zones de contacte amb les edificacions existents, tant des d'un punt de vista funcional com estètic.
- Resoldre els problemes en les zones de vora coincidents amb els nous carrers (prolongació del carrer Mestre Llorens; ampliació del carrer Riu de la Plata; i prolongació del carrer de Castellfort), de tal manera que s'assegure la connexió amb el passeig de Morella i el carrer de Vall d'Uixó.
b) SERVEIS VIARIS.
S'estudiarà el sistema viari, donant solucions als aspectes de trànsit, tant rodat com de vianants; accessos i eixides des dels carrers limítrofs ja existents i procurant l'ús fluid de les zones d'aparcament i de càrrega i descàrrega. En concret es consideren importants els punts següents:
En els extrems del nou vial (carrer Alcalde Benjamin Fabregat Martí) hauran de resoldre's els problemes que aquest originarà tant en el trànsit rodat com en el de vianants. A aquest respecte haurà de proposar-se una solució per a la rotonda existent en el passeig de Morella, situada en l'extrem oest.
Es considerarà la conveniència d'incloure un carril específic per a bicicletes, seguint el traçat del carrer Alcalde Benjamin Fabregat Martí.
Els vials hauran de projectar-se d'acord amb els esquemes que s'adjunten en aquestes bases (Pla 5), llevat que es justifique una millor solució.
c) PAVIMENTACIONS I ZONES VERDES.
Paviments de les voreres: hauran de ser, preferentment, a base de peces de terratzo apte per a ús exterior, antilliscants, 40x40 cm, color gris, tipus 4x4 pastilles, amb possibilitat de combinació amb paviment del mateix material i pastilles llises 20x20 cm, segons zones i amb estricte compliment i justificació de la normativa d'accessibilitat i eliminació de barreres arquitectòniques:
Ordre VIV/561/2010, d'1 de febrer, per la qual es desenvolupa el document tècnic de condicions bàsiques d'accessibilitat i no discriminació per a l'accés i utilització dels espais públics urbanitzats (BOE núm. 61, d'11 de març de 2010), i allò no previst, per l'Ordre de 9 de juny de 2004 de la Conselleria de Territori i Vivenda, Ordenança Municipal D'accessibilitat de Castelló de la Plana, aprovada pel Ple de l'Ajuntament, en 26 d'abril de 2007 (BOP núm. 157, de 25 de desembre de 2007)
Ordre VIV/561/2010, d'1 de febrer (BOE núm. 61, d'11 de març de 2010)
Codi Tècnic de l'Edificació, Document Bàsic DB-SUA Seguretat d'Utilització i Accessibilitat i DB-SI, Seguretat en cas d'incendi, i la resta de normativa aplicable, en allò que no es contradiguen,
Paviment de calçades: haurà de ser flexible, amb paviments de mescles bituminoses, suficients per al trànsit rodat adequat a l'ús predominant de la unitat, i tenint en compte la connexió amb els vials existents.
Haurà de justificar-se la secció del ferm proposada en el projecte amb els estudis corresponents, i com a mínim, hauran de ser semblants a la dels vials existents amb què connecten.
Zones verdes, jardineria, escocells i sistema de reg.
Es tindran en compte els criteris següents:
· Zona enjardinada al costat del riu Sec:(ZV-JL/658):
En el disseny es tindrà en compte que aquesta zona verda és un element fonamental del paisatge de la zona i que haurà de contribuir a una adequada percepció visual des dels ponts i l'altra vora del riu Sec.
Al mateix temps es considerarà la conveniència d'incloure en ella una senda utilitzable per a vianants i amb possibilitat de practicar esport, així com un carril per a ús exclusiu de bicicletes. S'utilitzaran espècies de port alt i amb plantació densa per a afavorir la creació de la pantalla. Es complementarà amb arbustos de port mitjà i baix per a incrementar l'efecte pantalla.
S'utilitzaran espècies de port alt i port columnar per a afavorir l'efecte pantalla com ara Populus alba, Populus nigra, Grevillea robusta, etc. L'arbust serà perenne i s'utilitzaran espècies com Viburnum lucidus, Photinia Xarxa Robin, Nerium oleander, etc.
Haurà de tindre mobiliari urbà així com almenys una font per a consum humà.
Es valorarà la presència d'elements esportius i recreatius.
Les àrees enjardinades hauran de tindre una superfície com a mínim del 35% de tota la zona verda. Així mateix, les zones de vianants i estancials hauran de disposar d'elements que els proporcionen ombra, principalment vegetals, si bé no es descarta la utilització de pèrgoles o altres elements d'ombratge. Les espècies seran principalment frondoses per a permetre la llum solar en els mesos d'hivern.
Es valorarà la utilització de criteris de xerojardineria en el tractament i disseny dels espais verds. (Planificació i disseny adequats, anàlisi del sòl, selecció adequada de plantes, practicitat en les zones de gespa, sistemes eficients de reg, ús de mulching).
- Tipus de vegetació: serà fonamentalment arbratge i es complementarà amb arbustos i entapissants.
L'arbratge serà de port alt i d'espècies preferentment frondoses, com ara plàtan d'ombra, lledoner, morera sense fruit, tipuanes, etc.
La densitat d'arbratge serà tal que en estat adult, la zona ombrejada siga almenys del 60%.
En voreres els arbres en escocell tindran un port proporcional a l'amplària d'aquestes.
En cas d'utilitzar espècies cespitoses, es triarà aquelles millor adaptades a les condicions de clima i sòl mediterranis, amb poques necessitats hídriques, utilitzant per a això mescles adaptades a aquestes condicions.
- La terra de plantació serà de bona qualitat, de textura preferentment francoarenosa i amb contingut mínim en matèria orgànica del 2%. La profunditat de la terra serà de 1,50 m en zones de plantació d'arbratge i de 1,00 m en zones d'arbustos.
- Tractament del sòl.
Les voreres es tractaran amb material dur i no erosionable fàcilment (com a llamborda ceràmica) evitant els bituminosos i altres paviments d'elevada radiació.
- Escocells:
Tindran una dimensió mínima d'1 metre quadrat, amb una profunditat mínima d'1 metre. La separació dependrà de l'espècie triada, oscil·lant entre els 10 metres per a espècies de gran port (Pinus, Platanus, etc.) i els 5-6 metres per a espècies xicotetes (Citrus, Cercis, Ligustrum, etc.).
- Enllumenat: en les zones verdes l'enllumenat tindrà una altura màxima de 4,00 metres i en qualsevol cas permetrà la il·luminació per davall de les copes dels arbres.
S'evitarà la contaminació lumínica per mitjà de l'ús de lluminàries adequades a aquest fi.
El nivell d'il·luminació horitzontal en les zones de circulació tindrà un valor mitjà de 10 lux i en cap zona inferior a 5 lux.
- Reg. Sistema de reg localitzat per goteig soterrat, amb goters autonetejants, compensants i amb sistemes antiarrels
Estarà totalment automatitzat amb capçal de reg ubicat en fornícula o arqueta antivandàliques.
Es valorarà la utilització per al reg d'aigües no potables.
- Mobiliari urbà.
Resistent i confortable, preferiblement de fusta o material reciclat, estudiant la ubicació convenient de cada element.
Senyalització vertical i horitzontal: haurà de ser adequada a la solució del trànsit que es plantege, tant en l'àmbit de la unitat d'execució, com en la connexió amb l'entorn existent, amb pals i senyals adaptats als models acceptats per l'Ajuntament.
Els senyals seran evidents tancat i pintats amb el EBT 6525.
Perfil d'alumini extrusionat de 35 mm.
Xapa de grossària 1,5 mm. Alumini 1050 H24. Alumini pur al 99,5.
Làmina retroreflectant Nikkalite nivell I amb marcat N.
d) INFRAESTRUCTURES.
Es pretén la implantació d'infraestructures, tant públiques o privades, connectant adequadament la urbanització amb les xarxes, comunicacions i serveis públics existents.
Es valorarà la introducció de principis de sostenibilitat, facilitant la implantació d'energies renovables i quantificant la seua importància.
S'adjunten annexos a les presents bases els plànols facilitats per les companyies corresponents, com a informació prèvia orientativa per a la confecció del projecte d'urbanització, i s'haurà de tindre en compte que, en tot cas, les solucions que s'incorporen en aquest projecte hauran d'haver obtingut la conformitat de les companyies subministradores.
- Energia elèctrica i enllumenat públic
La xarxa de baixa tensió haurà de garantir un subministrament adequat i suficient per vivenda, en funció de l'estimació del nombre de vivendes. S'adoptarà, preferiblement, el grau d'electrificació elevat.
Les línies subterrànies de baixa tensió hauran de transcórrer per almenys 2 fronts de fatxada, llevat que queden completament definides les edificacions posteriors; i, en tots els casos, haurà de justificar-se que puguen alimentar-se aquestes per una de les seues fatxades.
Haurà d'estudiar-se i proposar-se l'emplaçament dels centres de transformació amb l'objectiu de reduir al mínim les molèsties als ciutadans i aconseguir una adequada integració estètica amb l'entorn urbanitzat, amb solució degudament detallada.
Segons escrit de la Companyia Iberdrola de 7 de juny de 2011, per a dotar de subministrament elèctric l'actuació urbanística, aquesta s'haurà de resoldre d'acord amb l'article núm. 45 del Reial Decret 1955/2000 d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i per a desenvolupar el projecte d'electrificació, per a una potència estimada de 5.063 kw en baixa tensió, és necessari realitzar les instal·lacions següents:
a) Instal·lació d'un centre de repartiment enviat telemàticament amb 1 cel·la d'alimentació, 6 d'eixida, 2 de partició i remuntatge i 1 de protecció de Trafo de 400 KVA.
· L'embarrat dels centres de repartiment serà de 630 Amp.
· Les cel·les estaran enviades telemàticament i compliran amb M.T. 2.11.15 i NI 50.42.03, seran amb aïllament integral i tall en SR6.
· Cada eixida suportarà una potència màxima de 6847LBJ, sent el màxim per anell de 3499 AUO i la seua disposició serà en anells múltiples.
b) Desenrotllament de les línies subterrànies de mitjana tensió de cable HEPRZ1 de 240 mm² AL des del centre de repartiment fins als centres de transformació que s'ha d'instal·lar en la promoció.
c) Instal·lació dels centres de transformació necessaris, els quals tindran una potència mínima a en transformació mitjana/baixa tensió de 1.850 kVA.
d) Integració de les línies de mitjana tensió existents, passant-les a subterrànies i incorporant-les al centre de repartiment de la promoció, amb la següent disposició, segons esquema unifilar adjunt:
· Des de punt A: CTD av. Vall d'Uixó, 28, per mitjà de conductor del tipus HEPRZ1 3x1x400 mm² AL, fins al centre de repartiment que s'ha de construir.
· Des de punt B i C: L-14 Joaquín Costa de la ST La Plana per mitjà de doble circuit del tipus HEPRZ1 3x1x400 mm² AL, fins al centre de repartiment a construir.
· Des de punt D i E: L-07 Castelló Nord i CTD Riu La Plata per mitjà de doble circuit del tipus HEPRZ1 3x1x400 mm² AL, fins al centre de repartiment a construir.
Dissenyada la infraestructura d'instal·lació de distribució segons els criteris establits s'aportarà aquesta per a consensuar-la, i es procedirà a formalitzar el corresponent acord.
La proposta d'electrificació haurà de constar d'un esquema unifilar de la infraestructura de mitjana tensió indicant seccions de conductor i potència instal·lada en els centres de transformació i en els centres de repartiment i de plans cartogràfics que contemplen: traçat de línies de mitjana tensió, ubicació, potència i topologia de centres, afecció a línies existents i integració d'aquestes, assignació edificabilitats i potències BT i MT a parcel·les.
Per a efectuar la connexió de les noves instal·lacions a l'actual xarxa de distribució elèctrica, és necessari realitzar treballs addicionals d'extensió de xarxa previs a aquesta connexió. Aquests treballs seran realitzats directament per la companyia subministradora per raons de seguretat del personal i garantia del servei, i l'urbanitzador haurà d'abonar l'import d'aquests treballs, així com els drets de supervisió d'instal·lacions cedides, amb les regularitzacions que, si és el cas, siguen procedents una vegada es coneguen amb detalls les instal·lacions que cal construir.
Els centres de transformació de distribució se situaran convenientment distribuïts en el centre de càrregues i els quadres de baixa tensió incorporaran maxímetre amperímetre. A fi d'optimitzar la infraestructura de baixa tensió es limitarà el nombre de línies que discorreran en paral·lel a un màxim de 8, emprant-se com a regla general cable del tipus RV (3 x 240 + 150).
Es procurarà que el nombre de circuits de mitjana tensió que discórreguen per la mateixa rasa no siga superior a 4, mantenint una distància mínima entre ells de 30 cm a fi de disminuir la reducció de capacitat de cada circuit.
S'instal·larà com a mínim una CGP (tipus segons NI 76.50.01) en l'extrem de cada línia de baixa tensió en illes d'edificis en altura. En cas d'illes de vivendes unifamiliars, industrials o terciàries, s'instal·larà una peanya de suficient resistència mecànica, deixant un bucle de cable suficient.
S'instal·laran aïlladors de compòsit segons NI 48.08.01.
El subministrament en baixa tensió per a enllumenat públic disposarà d'un nínxol polígon, confrontant amb via pública, al costat de la parcel·la dels centres de transformació de distribució, amb dimensions adequades per a contindre tot l'aparellatge necessari i els quadres de comandament i protecció de l'enllumenat públic, amb transmissió de dades via GSM.
S'aportarà a la companyia distribuïdora, per al seu consens, model de les rases tipus amb tots els serveis que s'han d'instal·lar en la urbanització. Les xarxes discorreran sota la vorera a una distància del límit d'edificació de 75 cm (o superior), o es realitzaran entubades, en cas de no poder garantir-se aquesta distància.
S'utilitzaran connectors Prysmian, models PMA3-95-240/24 AC AL TF o PMA3-400/24 AC AL TF amb terminal i clavilla de caragolam i fusibles.
S'haurà de donar continuïtat a les comunicacions i canalitzacions per a comunicacions existents en el punt de connexió.
Es deixarà l'espai per a col·locar l'armari estàndard interior (altura-amplària-profunditat 9961j909w452 mm) entre el transformador i el quadre de baixa tensió, amb motiu de la instal·lació del concentrador PLC de BT.
Segons l'escrit d'Iberdrola, per l'àmbit de l'actuació discorren línies elèctriques a través de les quals es presta servei en l'actualitat. Serà per tant preceptiu preveure les desviacions de les xarxes de mitjana i/o baixa tensió, i adequar la infraestructura preexistent a la nova realitat urbanística, modificant les instal·lacions particulars o tramitant la baixa de clients inclosos dins de l'àmbit de l'actuació, tenint en compte que, segons establix la reglamentació vigent, el personal d'Iberdrola disposarà de lliure accés, directe i permanent des de via pública a la part d'instal·lacions que afecten l'explotació de la xarxa de distribució.
Qualsevol variació a l'alça de subministraments sobre la potència estimada, haurà de ser objecte dels corresponents informes per part de la companyia subministradora, i incorporar-se al projecte d'urbanització corresponent.
Mentre no s'emeta un informe i s'arribe a un acord satisfactori amb l'empresa subministradora, propietària de les instal·lacions, haurà de tindre's en compte i preveure's l'existència d'instal·lacions elèctriques en alta, mitjana i/o baixa tensió, en la zona de treball o en les seues proximitats, a través de les quals es presta en l'actualitat el servei essencial d'energia a clients. Haurà d'evitar-se l'execució d'alguna obra que afecte aquestes instal·lacions o al seu entorn i que pogueren variar les seues condicions de seguretat i establiment no sols per raó del servei essencial que d'elles depén, sinó pel greu perill d'accident que això significaria. Per tant, haurà de complir-se amb el que establix el RD 614/2001 i contactar amb l'empresa subministradora.
Durant el desenvolupament de les obres d'urbanització haurà de garantir-se en tot moment la seguretat de les instal·lacions, així com el subministrament als clients que depenen d'aquestes, i serà responsable el sol·licitant de les condicions de seguretat durant el període d'execució de les obres que tinguen lloc en la proximitat o en contacte amb les línies elèctriques que puguen existir en l'entorn, aèries o subterrànies, i en especial del compliment de les normes contingudes en la Llei 31/1995 sobre prevenció de riscos laborals, desenvolupant el pla de seguretat i salut en el treball, d'acord amb el RD 1627/1997, de 24 d'octubre, sobre disposicions mínimes de seguretat i salut en les obres de construcció, i el RD 614/2001, de 8 de juny, sobre disposicions mínimes per a la protecció de la salut i seguretat dels treballadors enfront del risc elèctric, quan s'hi aplique.
Abans de l'inici dels treballs, el coordinador de Seguretat i Salut aportarà certificat exprés del compliment d'allò que s'ha exposat en el paràgraf anterior.
De la mateixa manera, hauran de tindre's en compte les especificacions tecnicoadministratives de la companyia subministradora, per a l'execució de la infraestructura elèctrica, per la persona sol·licitant del subministrament.
En tot cas, la instal·lació haurà de ser objecte del corresponent conveni tècnic amb la companyia subministradora i haurà d'atendre's als seus criteris i indicacions.
- Telecomunicacions
Haurà de dotar-se la urbanització amb una xarxa soterrada apta per als diferents operadors de telecomunicacions que puguen estar interessats a prestar servei en la zona d'actuació, que hauran de compartir el prisma de la canalització.
A aquest efecte, segons escrit de la companyia Telefónica, de 10 d'agost de 2007, hi ha xarxa d'aquesta companyia almenys pel passeig Morella i per l'avinguda Cardenal Costa, tal com es pot apreciar en el plànol corresponent, havent de connectar en els punts indicats per la companyia Telefónica.
El projecte haurà d'estudiar l'existència de línies aèries o subterrànies, i la possible afecció d'aquestes, s'hauran d'extremar les precaucions durant l'execució de les obres, i efectuar proves prèvies de localització-detecció electrònica, etc., en les proximitats de les canalitzacions per evitar possibles danys a cables telefònics.
En cas de modificació de línies de la companyia Telefónica, haurà de sol·licitar-se a aquesta amb suficient antelació la variació necessària, a fi de preveure les actuacions precises.
I pel que fa a la xarxa d'Ono, amb el seu escrit de 25 de setembre de 2007, van acompanyar plànol en què es detallava la infraestructura afectada i els punts de connexió de la seua xarxa amb la infraestructura per a telecomunicacions que es dissenye per a la urbanització.
Per a la realització dels treballs i la seua supervisió, hauran de comptar amb l'autorització de la companyia i realitzar-se les tasques de tall de servei en horari nocturn i per una empresa homologada per Cableuropa SAU (Ono). S'inclouen en les presents els plànols aproximats aportats per aquesta companyia que hauran de ser actualitzats pel sol·licitant d'acord amb aquesta companyia.
En tot cas, s'hauran de recollir les necessitats, almenys, d'aquestes operadores i les que en el moment de redacció del projecte d'urbanització manifesten el seu interés o, si no n'hi ha, es justificarà documentalment la renúncia d'aquells operadors que no estiguen interessats a oferir els seus serveis en la zona d'actuació.
- Gas
Segons la informació facilitada per mitjà d'un escrit de 19 de juliol de 2007, que s'arreplega en el plànol corresponent, hi ha xarxa de gas de la companyia Gas Natural, tant en el passeig Morella, com en el carrer Cardenal Costa i en l'avinguda de Vall d'Uixó.
Els plànols són de caràcter orientatiu i les instal·lacions grafiades podrien haver variat per la realització de treballs, per la qual cosa haurà de concretar-se amb la companyia subministradora el punt de connexió, i les condicions d'execució de les obres i instal·lacions, ajustant-se les obres que s'han de realitzar, així com les seues condicions i de la seua execució al que la companyia subministradora del servei indique respecte d'això.
- Xarxa de clavegueram:
Es realitzarà per mitjà de xarxes separatives per a sanejament i drenatge.
De conformitat amb l'informe de la Secció d'Infraestructures, Serveis Públics i Medi Ambient d'aquest Ajuntament, de 6 d'octubre de 2011:
La xarxa de drenatge haurà d'abocar al riu Sec i haurà d'obtindre prèviament la corresponent autorització de la Confederació Hidrogràfica del Xúquer, i ajustar-se a les condicions que assenyale, reflectint-se degudament en el projecte d'urbanització.
Les connexions de sanejament es podran realitzar a les canalitzacions grafiades en el plànol adjunt, en el passeig Morella en la canalització de formigó armat de Ø 60 cm, aigües sota el PM3536, on es disposarà un nou pou de registre i en el carrer Cardenal Costa en la canalització de formigó armat de Ø 40 cm, aigües sota el PM3624, on es disposarà un altre de nou pou de registre.
El diàmetre mínim dels col·lectors haurà de ser de 40 cm i preferentment de canonada de PVC corrugat de doble paret.
Les connexions particulars hauran de tindre un diàmetre mínim de 250 mm, preferentment de PVC i arrancaran d'una arqueta general de registre que s'ubicarà en la vorera, al costat de la fatxada, i les dimensions mínimes interiors de la qual seran de 40x40 cm i tapa quadrada metàl·lica, o bé, de diàmetre 60 cm per a tapes circulars. Aquesta arqueta constituirà el punt de connexió entre la instal·lació d'evacuació particular i la xarxa de clavegueram públic, com recull el CTE.
Prèviament a la recepció d'obres, s'haurà de comprovar el total de les conduccions de clavegueram i drenatge executades, per mitjà d'inspecció amb càmera de TV, i l'informe corresponent, costejada per l'urbanitzador i que haurà de presentar-se als serveis tècnics municipals corresponents encarregats del seguiment de les obres d'urbanització.
Amb caràcter previ a qualsevol actuació en què siga necessari instal·lar qualsevol tipus d'estació de bombament en l'àmbit de projectes d'urbanització de sectors o unitats d'execució, el promotor o constructor haurà de contactar amb la Secció de Desenvolupament Urbanístic de l'Ajuntament de Castelló, a fi de la coordinació precisa amb la Secció de Serveis Públics, a fi de definir les instal·lacions i supervisar els treballs que s'han de realitzar, que hauran d'ajustar-se als models i característiques usuals al municipi.
- Abastiment d'aigua
Segons informe de la companyia Facsa de 8 d'agost de 2007, hi ha xarxa d'aquesta companyia pel passeig Morella, amb canonada de 110 Pe, i per l'avinguda Cardenal Costa amb canonada de 90Pe, assenyalant en el plànol que adjunten el seu traçat i possibles punts de connexió, per a aigua potable i reg.
Es projectarà una xarxa d'abastiment d'aigua potable a totes les parcel·les resultants. Aquesta xarxa estarà degudament connectada a la xarxa limítrofa existent, i s'executarà d'acord amb la normativa vigent.
Les connexions de parcel·les particulars a la xarxa, no es contemplaran en el projecte d'urbanització i seran executades a posteriori per la companyia subministradora del servei, una vegada es determine en els corresponents projectes d'obres la seua ubicació exacta, excepte indicació expressa en contra de la companyia subministradora del servei.
Hauran de contemplar la instal·lació de boques de reg/incendis cada 60 m, a portell, model Ajuntament de Castelló, amb un diàmetre de 70 mm, per a neteja, camions de reg i amb funció d'hidrants. (com a mínim, es contemplarà una boca de reg en cada vorera).
Complementari a les anteriors, es projectarà una xarxa de reg per goteig per a l'arbratge dels vials, i una xarxa de reg per goteig i/o per aspersió, complementat amb boques de reg, per a les zones verdes, en funció del tipus de vegetació que es trie.
El capítol relatiu al subministrament d'aigua que figure en el projecte d'urbanització, i els seus plànols i càlculs, hauran d'obtindre el vistiplau de Facsa com a concessionària per a la gestió del servei.
e) RECOLLIDA DE RESIDUS
Es contemplarà una ordenació i gestió dels residus generats per les diferents activitats que s'implanten en la zona d'actuació, de manera que es done prioritat a les actuacions tendents a previndre i reduir la quantitat de residus generats, potenciant igualment el reciclatge i/o valoració atenent als criteris establits per la Llei 10/2000, de 12 de desembre, de Residus de la Comunitat Valenciana.
S'instal·laran a càrrec del pressupost del projecte d'urbanització contenidors soterrats per a envasos lleugers, vidre i paper/cartó amb sistemes adequats que no provoquen incomoditats pel soroll o les olors, buscant els següents objectius: maximitzar la capacitat d'emmagatzemament amb la mínima ocupació d'espai públic, facilitar la implantació i augment de la recollida selectiva, utilitzar sistemes totalment hermètics que eviten les olors desagradables i permeta l'aportació durant les 24 hores del dia redundant en una millor qualitat del servei prestat al ciutadà i facilitar la utilització per part de persones amb diferents limitacions físiques, i contenidors en superfície per a fem domiciliari, en espais reculats en voreres cada 60 m aproximadament, incloent-hi elements de protecció a base d'agulles de ganxo de subjecció d'acer inoxidable amb tancament de seguretat.
Així mateix les solucions per a complir aquests objectius de tractament de residus hauran d'avaluar dotacions i ubicació dels distints elements de recollida i recomanacions quant a la freqüència de recollides..
Haurà de contemplar-se la instal·lació de papereres cada 50 m de fatxada.
VI. OBJECTIUS DE L'EDIFICACIÓ PRIVADA.
En l'ordenança que regula les edificacions en la zona es valorarà la incorporació d'aspectes com:
- Orientació dels volums edificats a fi d'aprofitar millor les condicions d'assolellament i ventilació.
- Establiment d'altura màxima semblant a les del nucli urbà limítrof.
- Utilització d'energies renovables.
- Consideració de criteris estètics, de composició i materials que cal utilitzar.
VII. PRESCRIPCIONS TÈCNIQUES MÍNIMES DELS DOCUMENTS D'ORDENACIÓ I GESTIÓ
a) Amb caràcter general
Es consideren prescripcions tècniques mínimes, que hauran de respectar-se en la redacció dels documents d'ordenació i gestió, les establides en la Llei Urbanística Valenciana i reglament de desenvolupament, així com les establides en el reglament de zones d'ordenació urbanística de la comunitat valenciana, Pla General Municipal d'Ordenació Urbana de Castelló, i les que consten en l'annex II de les bases generals.
b) Amb caràcter concret
1. Sobre el document d'ordenació
1.1. La classificació del sòl en la unitat 14-UE-R és d'urbanitzable amb ordenació detallada.
En la fitxa de gestió 14-UE-R queda establit l'ús característic, l'edificabilitat total i la superfície de les zones dotacionals.
En el pla OP46 del vigent Pla General d'Ordenació Urbana queda establida l'ordenació detallada en l'àmbit d'aquesta unitat d'execució, amb els elements següents:
El traçat viari amb les seues amplàries respectives.
La ubicació i superfície de les dotacions: zona verda i equipament.
Tipologia de l'edificació establida per a cada illa.
Si es pretén mantindre l'ordenació detallada prevista, es presentarà:
a) Una memòria acompanyada d'un plànol a escala mínima 1:1000 justificant que l'ordenació dels volums resultants (amb l'aplicació de l'ordenança reguladora de l'edificació en cada cas) complix els paràmetres establits en el Pla General.
b) Redacció detallada de les ordenances reguladores de l'edificació en cada cas.
c) Establiment de condicions relatives a la urbanització i tractament de zones verdes.
d) Serà potestativa la presentació d'estudi/s de detall de les illes d'ordenança Z-6, encara que hauran de fixar-se les condicions per a la seua posterior redacció.
e) Justificació del compliment de les prescripcions establides en el Reial Decret 314/2006, pel qual s'aprova el Codi Tècnic de l'Edificació (CTE), i en particular, la secció SI.5 "intervenció dels bombers" i la secció SU "seguretat d'utilització" d'aquest, o les que les substituïsquen o complementen en el futur.
1.2. Si es pretén modificar l'ordenació detallada prevista en el Pla General d'Ordenació Urbana, el document d'ordenació necessari serà un pla parcial amb el contingut i determinacions que consten en la legislació vigent.
1.3. Informes bàsics que cal tindre en compte:
Abans de l'adjudicació del programa els licitadors hauran de presentar a l'Ajuntament informe de:
a) La Confederació Hidrogràfica del Xúquer, relatiu a la disponibilitat de recursos hídrics i, si és el cas, afecció al domini públic hidràulic amb definició de servituds, autorització d'abocaments i condicions d'inundabilitat, d'acord amb els articles 25.4 del Text Refós de la Llei d'Aigües (RD Legislatiu 1/2001, de 20 de juliol, modificat per Llei 11/2005, de 22 de juny).
b) Estudi d'integració paisatgística d'acord amb el Decret 120/06, d'11 d'agost, del Consell de la Generalitat Valenciana (Reglament de Paisatge de la CV), i amb la Llei 4/2004, de 30 de juny, de la Generalitat Valenciana, d'Ordenació del Territori i Protecció del Paisatge.
c) Informe de l'Entitat de Sanejament d'Aigua, relatiu a la capacitat suficient del servei de depuració per a assumir els cabals ocasionats amb l'actuació urbanística i, si és el cas, millores o ampliacions que hagen d'escometre's amb caràcter previ a la connexió, d'acord amb la Llei 2/1992, de 26 de març, de Sanejament d'Aigües Residuals de la Comunitat Valenciana.
S'adjunta l'emés en 23 de maig de 2011, com a annex, amb independència de la seua actualització, si és procedent.
d) Atés que l'àmbit de la unitat d'execució 14-UE-R es troba afectada amb risc d'inundació segons el PATRICOVA, s'haurà de presentar estudi d'inundabilitat justificatiu del compliment de la normativa corresponent, fins i tot quant a adequació d'infraestructures i edificacions i obres de defensa necessàries.
Els documents que presente el licitador hauran d'atendre al contingut d'aquests informes i autoritzacions.
No obstant allò que s'ha indicat, en els supòsits que quede justificat, es podrà admetre la presentació dels informes abans referits, junt amb els textos refosos dels documents de planejament, gestió i urbanització que haja de presentar l'urbanitzador.
2. Sobre el document de gestió.
2.1. S'elaborarà un projecte de reparcel·lació per a la nova divisió de finques ajustada al planejament amb els principis següents:
"Són principis inspiradors de la reparcel·lació els següents:
1. La llibertat de pactes entre els propietaris i l'urbanitzador, a l'efecte de consensuar reparcel·lacions voluntàries, inclús horitzontals. Aquests pactes tindran com a únic límit l'observança de la normativa aplicable i del planejament.
2. La justa valoració dels béns i drets aportats.
3. L'adjudicació d'aprofitament subjectiu als propietaris serà directament proporcional a la superfície de les finques d'origen que aquells aporten a la reparcel·lació. Aquest principi es traduirà en les regles següents:
a) El dret dels propietaris serà proporcional a l'aprofitament subjectiu que corresponga a la superfície de les seues respectives finques que queden incloses dins de l'àrea reparcel·lable, sense perjudici del règim jurídic propi de les àrees semiconsolidades previst en el Reglament d'Ordenació i Gestió Territorial i Urbanística (ROGTU).
b) En cas de discordança entre els títols i la realitat física prevaldrà aquesta sobre aquells en l'expedient de reparcel·lació, en els termes que preveu el ROGTU.
c) Si és el cas, el dret dels propietaris serà equivalent a l'aprofitament que haja sigut objecte de reserva. En cas que la reserva d'aprofitament s'haja constituït en virtut de conveni per a la determinació del preu just d'una expropiació, l'eficàcia del conveni no requerirà aprovació municipal. En cap cas, l'administració pot oposar-se a la materialització de l'aprofitament corresponent a reserves que van ser en el seu moment aprovades per ella.
4. Quan un propietari aporte unes quantes finques a la reparcel·lació, independentment de la seua localització, es tractarà d'agrupar l'aprofitament generat per totes elles i es procurarà concentrar la seua adjudicació en el menor nombre de finques possible, localitzant-les de forma contigua o, almenys, pròxima entre si, en la mesura que siga tècnicament viable i no es perjudique l'interés públic o el dret de tercers.
5. El projecte de reparcel·lació procurarà el manteniment en el procés urbanitzador del nombre més gran de propietaris possible, reduint al màxim els supòsits d'indemnització substitutòria d'adjudicació. Per això, es procurarà que l'ordenació detallada establisca, en la mesura que ho permeten les característiques constructives de les tipologies edificatòries previstes, una parcel·la mínima d'acord amb els drets derivats de les superfícies de les finques originàries. La consecució d'aquest principi no pot comportar, en cap cas, el menyscabament de la millor ordenació urbanística, en funció de l'interés públic."
2.2. Els aspectes bàsics que cal tindre en compte en la reparcel·lació són:
a. El projecte de reparcel·lació amb la memòria de quotes que presente l'urbanitzador vindrà acompanyat dels documents que acrediten haver complit el deure d'informació als propietaris, regulat en l'article 166 de la Llei Urbanística Valenciana.
Tal acreditació s'efectuarà per mitjà de còpia de les comunicacions remeses als propietaris i del document acreditatiu de la recepció d'aquelles pels seus destinataris.
A tals efectes, la comunicació es remetrà al domicili dels propietaris que conste en el Cadastre.
b. Al projecte de reparcel·lació s'acompanyarà còpia de les sol·licituds de pagament en metàl·lic que reba l'urbanitzador, d'acord amb l'article 167.3 de la Llei Urbanística Valenciana i de la certificació registral de domini i càrregues.
c. Per mitjà del projecte de reparcel·lació s'ajustarà la delimitació de l'àrea de repartiment i l'aprofitament tipus, establits pel planejament d'aplicació.
Es garantirà als propietaris inclosos en la mateixa àrea de repartiment un aprofitament tipus subjectiu igual o semblant, amb independència de l'aprofitament objectiu que permeta el pla.
d. En el projecte de reparcel·lació es definirà l'àrea reparcel·lable.
e. Els béns de titularitat pública tindran la consideració prevista en l'article 399 del Reglament d'Ordenació i Gestió Territorial i Urbanística en relació amb l'article 171 de la Llei Urbanística Valenciana.
2.3. La documentació mínima del projecte de reparcel·lació serà l'establida en l'annex II de les bases generals.
VIII. VARIANTS A LES PRESCRIPCIONS TÈCNIQUES URBANÍSTIQUES
L'àmbit que s'ha de programar és l'inclòs en la unitat d'execució 14-UE-R segons la delimitació aproximada que figura en els esquemes adjunts.
Cada concursant podrà presentar una única proposició. No obstant això, la proposta podrà tindre una variant de caràcter tècnic i mai de caràcter econòmic sense que puguen alterar-se substancialment l'ordenació urbanística proposada (ubicació i dimensions dels espais públics, xarxa viària, zones verdes i equipament dotacional).
S'acceptaran alteracions, tal com prescriu l'article 131.2.g de la Llei Urbanística Valenciana, com les redelimitacions, simples retocs o ajustos de detall en algun punt perimetral de l'actuació integrada o de les seues connexions viàries, o aquelles en què el terreny afegit, per la seua escassa dimensió no siga tècnicament susceptible de programació autònoma.
IX. PRESCRIPCIONS TÈCNIQUES MÍNIMES QUE HAURÀ DE TINDRE EN COMPTE EL PROJECTE D'URBANITZACIÓ
S'elaborarà un projecte d'urbanització que haurà d'ajustar-se al que establix l'annex II de les bases generals (documentació mínima que haurà de tindre en compte el projecte d'urbanització) i a les consideracions contingudes en la base V de les presents, així com al que establix la normativa obligatòria que s'aplique.
En qualsevol cas es justificarà la no-procedència d'aquells documents que no s'aporten.
Es fa especial insistència en què haurà d'aportar-se un alçament topogràfic que servisca de base als plànols del projecte i no es considerarà prou les dades que apareixen en els plànols del PGOU.
A més de tot allò dit anteriorment, s'haurà de tindre en compte:
En cas que s'utilitze el subsòl d'espais públics per a aprofitament privat, haurà de preveure's a càrrec del pressupost de les obres, la realització de proves d'estanqueïtat per laboratori homologat de control de qualitat, que garantisquen que la propietat privada, (el límit de separació amb la propietat pública de la qual és la cara superior de la impermeabilització col·locada sobre el forjat del soterrani), està degudament impermeabilitzada, tant en superfície com en les trobades amb edificacions i juntes estructurals i constructives, sense que es produïsquen filtracions ni goteres. No podrà escometre's la urbanització de la superfície, sense comptar amb l'informe favorable emés pel Laboratori corresponent i hauran de mantindre's aquestes condicions d'estanqueïtat pel constructor en tot moment.
Entre la cara superior de la impermeabilització del forjat del soterrani, que constituïx el límit amb el domini públic, i la superfície que s'ha d'urbanitzar, haurà de preveure's una grossària suficient perquè puguen discórrer els serveis públics precisos per a l'edificació de la unitat, complint amb les distàncies i profunditats reglamentàries per a cada servei, la qual cosa haurà de justificar-se adequadament en el projecte d'urbanització.
XARXES D'INSTAL·LACIONS
Totes les xarxes de serveis hauran de disposar-se soterrades i es preveurà en el projecte el desmuntatge de les que es troben aèries que puguen afectar l'àmbit de la unitat d'execució, procurant col·locar, en cas estrictament necessari, els entroncaments aeris subterranis de manera que es minimitzen els efectes sobre la pròpia unitat d'execució o a parcel·les exteriors a aquesta.
Abans de l'aprovació del projecte d'urbanització s'haurà de disposar dels informes de les companyies subministradores dels diferents serveis (energia elèctrica, gas, aigua potable, telefonia i telecomunicacions), justificatius de les solucions contingudes en el projecte, i annexar-los a aquest.
Amb caràcter previ a l'inici de les obres, hauran d'aportar els corresponents convenis subscrits amb les companyies.
Per a la recepció de les obres, hauran d'aportar els certificats de conformitat de cada companyia, respecte a cada una de les instal·lacions realitzades, que acrediten que estan en condicions de ser entregats a l'ús corresponent.
- Energia elèctrica i enllumenat públic
Per a desenvolupar el projecte d'electrificació, haurà d'estimar-se la potència necessària per a subministrar a l'edificació en l'àmbit de la unitat d'execució (vivendes, locals, garatges, etc.), així com el subministrament a la pròpia urbanització (enllumenat públic, bombaments, etc.), justificant aquesta estimació per mitjà dels càlculs oportuns. En concret, es tindran en compte les instal·lacions que s'indiquen a continuació:
- Centres de transformació amb potència i nombre d'eixides suficients per a electrificar la unitat.
- Línies subterrànies de mitjana tensió, per a la interconnexió dels centres de transformació, amb capacitat suficient per a la potència prevista.
- Línia de mitjana tensió per a la connexió exterior, amb capacitat suficient per a transportar la potència prevista.
En les parcel·les destinades a edificació privada haurà de calcular-se la potència demandada com la suma de la potència per a vivendes, per a serveis generals, per a locals comercials o altres usos i per a garatges (almenys 1 plaça de 25 m²/vivenda), justificant cada un dels termes.
Es projectaran d'acord amb la normativa vigent i amb les instruccions corresponents de la companyia subministradora de què s'haurà d'obtindre informe previ indicant el punt o punts de connexió apte per a la potència pactada.
L'enllumenat públic es projectarà d'acord amb allò que s'ha assenyalat en les normes d'urbanització del PGOU vigent i en el reglament d'eficiència energètica en instal·lacions d'enllumenat exterior (RD 1890/2008, de 14 de novembre).
Hauran d'instal·lar-se quadros de comandament i protecció model Ajuntament de Castelló, amb transmissió de dades via GSM.
Tots els costos de connexió a la xarxa aniran a càrrec de la urbanització, per la qual cosa hauran de ser previstos en el pressupost del projecte d'urbanització. Igualment es contemplaran els honoraris corresponents als projectes complementaris, així com les taxes de connexió i legalització de les instal·lacions, per a deixar-les en condicions correctes de servei.
- Telecomunicacions
El projecte d'urbanització haurà d'adequar-se a les condicions que manifesten les companyies corresponents.
En cas que no s'arribe a un acord voluntari per a la ubicació i l'ús compartit d'infraestructures, les condicions de l'ús podran ser establides mitjançant una resolució de la Comissió del Mercat de les Telecomunicacions tenint en compte allò que s'ha establit per la Llei 32/2003, de 3 de novembre, General de Telecomunicacions.
Hauran de deixar-se tubs de reserva addicionals a la necessitat dels operadors que mostren el seu interés i així ho manifesten.
- Gas
El projecte contemplarà la dotació d'una xarxa de distribució de gas natural en la zona, garantint una dotació suficient per a les necessitats previstes. També assegurarà la correcta connexió amb les xarxes externes existents.
Les conduccions es realitzaran amb canonada de material d'acord amb les especificacions de la corresponent empresa subministradora, tenint en compte en tot moment la normativa vigent aplicable i les indicacions de la companyia. El dimensionament d'aquesta xarxa serà el que resulte del càlcul corresponent.
Les connexions de parcel·les particulars a la xarxa no es contemplaran en el projecte d'urbanització i seran executades a posteriori per la companyia subministradora del servei, una vegada es determine en els corresponents projectes d'obres la ubicació exacta d'aquestes, excepte indicació expressa en contra de la companyia subministradora del servei.
- Sanejament
Xarxa separativa. Amb tubs de diàmetres i pendents segons el càlcul corresponent, mínim 40 cm, materials segons la normativa en vigor, preferiblement PVC de doble paret (corrugat l'exterior i llis l'interior), i sempre amb junta elàstica, amb previsió de, com a mínim, una connexió per cada parcel·la resultant de la reparcel·lació, i una arqueta, amb tapa, en la línia de fatxada de dimensió mínima interior 40x40 cm.
- Drenatge
Xarxa separativa. Amb tubs amb diàmetres adequat als càlculs realitzats, materials segons la normativa en vigor, i sempre amb junta elàstica, sent el mínim per a la xarxa general de 400 mm, i per a connexions dels embornals sifònics 250 mm.
Per a les connexions de cada parcel·la a les xarxes de sanejament i drenatge es preveurà la construcció d'una arqueta de dimensió mínima lliure interior de 40x40 cm amb tapa metàl·lica quadrada o de diàmetre 60 cm, si és amb tapa circular (ajustada, en tot cas al diàmetre del tub de connexió), situada en la vorera en l'alineació oficial de la parcel·la i amb el rètol de la xarxa a què pertany.
- Abastiment d'aigua
El projecte haurà de contindre un apartat relatiu al subministrament d'aigua que ha d'obtindre el vistiplau de la companyia Facsa com a empresa concessionària per a la gestió del servei i en el qual es contemplaran, com a mínim els aspectes següents:
- Infraestructures del servei d'aigües potables que resulten afectades per l'actuació.
- Solucions per a la reposició de les afeccions.
- Nova xarxa de distribució i, si és el cas, altres infraestructures necessàries per a la prestació del servei.
- Càlculs hidràulics justificatius de les solucions proposades.
- Connexió de la nova xarxa de subministrament d'aigua potable i de la xarxa de reg de jardins amb les xarxes preexistents.
- Avaluació de les necessitats de recursos hídrics per a ús residencial, terciari, industrial o dotacional/equipament.
- Declaració de conéixer el plec de prescripcions tècniques per a la instal·lació de canonades d'aigua potable de Facsa i compromís que les obres s'executen d'acord amb ell.
- Existència, si és el cas, de fonts alternatives o complementàries de subministrament.
Disposició per a la firma de conveni en virtut de la qual la instal·lació de la xarxa de distribució la realitzarà Facsa a càrrec seu.
ALTRES ESTUDIS
- Estudi d'inundabilitat.
Atés que l'àmbit de la unitat es troba afectat per risc d'inundació, segons es desprén del Pla d'Acció Territorial de Caràcter Sectorial per a la Prevenció del Risc d'Inundacions a la Comunitat Valenciana (PATRICOVA), així com que la unitat confronta amb el llit del riu Sec, el projecte haurà de contindre estudi d'inundabilitat, justificant el compliment d'allò que s'ha establit per aquest Pla en funció del risc d'inundació.
El projecte incorporarà, si és el cas, i justificarà la realització d'obres i mesures de defensa que resulten necessàries, com a conseqüència de l'estudi d'inundabilitat.
- Recollida de residus
S'aportarà estudi de gestió de residus, de conformitat amb les determinacions establides pel RD 105/2008, d'1 de febrer, pel qual es regula la producció i gestió dels residus de construcció i demolició, degudament valorat i inclòs el seu cost en el pressupost de les obres.
- Seguretat i salut
L'estudi de seguretat i salut o estudi bàsic que cal presentar en aplicació del RD 1627/1997, de 24 d'octubre, haurà de contindre a més dels plànols de detalls, plànols generals de l'àmbit que s'ha d'urbanitzar en els quals s'ubiquen i concreten la situació de les tanques, senyalitzacions, proteccions col·lectives, cartells, accessos a les obres, proteccions en zones concretes, zones de recollides, previstes,etc.
- Projecte de derrocament
En què s'incloga el derrocament d'edificacions i instal·lacions incompatibles amb l'ordenació, mesures de seguretat, gestió de residus, pressupost, etc.
- Estudis específics:
Entre altres i sense caràcter limitador, els relatius a:
Trànsit: en el que s'arreplegarà l'estudi de trànsit de la zona i el disseny d'entroncament dels vials de la unitat d'execució amb els existents, amb especial atenció en la rotonda del passeig de Morella.
Estudi d'impacte acústic, de conformitat amb el punt 1.4 del Pla d'Actuació del Pla Acústic Municipal, aprovat pel Ple de l'Ajuntament de 22 de desembre de 2008 (DOGV de 13 de febrer de 2009).
Altres que puguen ser necessaris o exigits per la legislació sectorial aplicable.
Requeriments mínims per al disseny d'estacions de bombaments d'aigües residuals i pluvials per a l'Ajuntament de Castelló
· Evitar la col·locació dels pous de bombament en carreteres o vials de molta circulació. Així mateix s'evitarà la ubicació de les casetes, arquetes i fornícules en calçades i dins de rotondes o glorietes.
· Les casetes per a ubicar els equips elèctrics, excepte bombes en sec, estaran sempre per damunt de la rasant de via pública. No es permetran casetes soterrades o semisoterrades.
· Les casetes de bombes en sec disposaran de les mesures que establix la normativa de seguretat en les seues dimensions i instal·lacions, disposant d'accés per escala, no escala, amb les adequades pendents, petja i contrapetja. Disposarà d'il·luminació permanent i d'emergència i dispositius de detecció d'almenys 4 gasos (CO, O2, CH4 i SH2).
· Incloure en tots els bombaments un mínim de 2 bombes, sempre una de reserva. Si són submergides amb sistema d'ancoratge per tubs guies.
· El diàmetre de pas de sòlids i de la canonada d'impulsió serà igual o superior a 100 mm.
· Si les bombes estan dins de caseta, tant les submergibles com les de cambra seca, es disposarà de polispast per a l'extracció. A més s'hauran d'adequar els altres elements constructius per a poder extraure les bombes fins a via pública.
· Realitzar una única entrada d'aigua residual al pou de bombament, realitzant totes les connexions a aquest en un pou de registre previ, de manera que es puga obturar l'entrada per a poder realitzar treballs de manteniment en l'interior del pou.
· L'entrada de l'aigua residual al pou de bombament no ha d'incidir sobre la bomba, s'ha de realitzar un deflector o pantalla tranquil·litzadora en l'interior del pou.
· La hidràulica del pou serà en Pead, Inox o acer galvanitzat en calent. La caldereria interior ha de poder-se desmuntar, els passamurs seran embridats, així com els colzes, ja que aquestes peces tenen desgast amb el temps i han de ser substituïdes, amb la qual cosa han de poder traure per les tapes, sense haver de demolir la llosa superior.
· L'arqueta pou de bombament haurà de ser d'acord amb les dimensions de les bombes, de manera que es facilite el treball en l'interior. L'arqueta mínima serà de 3x2 metres per a dos bombes.
· Arqueta de vàlvules, en cambra seca totalment independent de la cambra de bombament. Es realitzarà un accés mínim de 1,2x1,2 metres. La valvuleria quedarà al descobert a l'obrir les tapes de l'arqueta.
· Per a tots els elements i equips en les unions embridades s'haurà de mantindre una distància mínima de 50 cm. Entre brida i sòl, parets i sostre.
· Les tapes de bombaments han de poder ser alçades per persones, no es permetran pesos excessius que precisen la utilització de grues per al seu maneig i obertura. Si són en via pública amb trànsit, cal triar tipus Ono partides i hauran de complir amb els requisits normatius respecte a resistència per ubicació.
· En el pou de bombament es disposarà d'una tapa de registre per bomba, una per a les boies o detectors de nivell i una altra per a l'accés del personal. Les dimensions mínimes d'aquesta última serà de 1,2x1,2 metres. Així mateix s'hauran de contemplar tapes de registre en la zona de la cambra tranquil·litzadora per a permetre i facilitar la seua neteja.
· Cambra independent en el pou de bombes per als reguladors de nivell.
· S'ha de preveure subministrament d'aigua potable.
· Els quadres elèctrics i instal·lació elèctrica compliran normativa en vigor, RBT, etc. S'ha de disposar un espai lliure d'uns 50x50 cm per col·locar alarmes o altres instrumentació. Se situarà el quadre elèctric com més pròxim possible al pou de bombament, a una distància màxima de 20 metres. A més dels elements necessaris per al funcionament correcte de la instal·lació es disposarà de:
- Elements en tensió protegits davant de contactes directes i indirectes.
- Elements de tall, comandament i senyalització en porta.
- Equip de compensació d'energia reactiva.
- Conductor neutre.
- Presa de corrent de 16A.
- Punt de llum.
- Relé de seguretat de fallada i inversió de fase.
- Protecció contra descàrregues elèctriques en cada una de les fases.
- Protectors de sobrecàrrega per cicle extra ràpid.
- Relé o temporitzador de retard a l'arrancada.
- Amperímetres amb l'escala apropiada d'acord amb l'amperatge de les bombes. També es recomana la instal·lació d'un amperímetre per fase en cada una de les bombes.
- Voltímetres adequats a la dimensió de la instal·lació.
- Alternança de les bombes.
- Comptahores per a cada una de les bombes.
· S'incorporarà un sistema d'energia alternatiu quan es tracte de bombaments per a aigües pluvials o mixtes; i per a residuals quan siguen bombaments principals o amb potència superior a 30 kW.
· Els grups electrògens seran insonoritzats i d'arrancada automàtica i disposaran de depòsit de gasoil auxiliar, arrancada per nivell i fallada de subministrament, carregador de bateries i fuga amb silenciador de gasos fora de la caseta, la qual serà independent a la de quadres elèctrics
Amb caràcter previ a qualsevol actuació, el promotor o constructor de qualsevol tipus d'estació de bombament en l'àmbit de projectes d'urbanització de sectors o unitats d'execució, haurà de contactar amb la Secció de Desenvolupament Urbanístic de l'Ajuntament de Castelló, a fi de coordinar amb la Secció de Serveis Públics, a fi de definir les instal·lacions i supervisar els treballs que s'han de realitzar.
X. TERMINIS DE DESENVOLUPAMENT I EXECUCIÓ DEL PROGRAMA D'ACTUACIÓ INTEGRADA I EFECTES DE L'INCOMPLIMENT
1) L'urbanitzador està obligat a complir els terminis fixats en aquestes bases i en el contracte que subscriga amb l'administració actuant.
2) Calendari de terminis per al desenvolupament del programa i l'edificació.
a) La presentació dels textos refosos corresponents al planejament o al projecte d'urbanització haurà de produir-se en el termini màxim de dos mesos des que tinga lloc la notificació a l'urbanitzador de l'aprovació definitiva, que impose modificacions a l'alternativa tècnica.
b) El projecte de reparcel·lació haurà de sotmetre's a informació pública per l'urbanitzador en el termini màxim de quatre mesos des de la finalització del termini per a l'opció per modalitat de retribució previst en els articles 166 de la Llei Urbanística Valenciana i en el Reglament. A aquest efecte l'urbanitzador haurà de presentar davant de l'administració actuant acreditació justificativa de la pràctica de les notificacions regulades exigibles.
c) La presentació dels textos refosos corresponents al projecte de reparcel·lació haurà de produir-se en el termini màxim d'un mes des que tinga lloc la notificació a l'urbanitzador de les modificacions que cal introduir en el projecte inicialment formulat.
d) L'inici de les obres d'urbanització haurà de produir-se en el termini de tres mesos des de l'aprovació definitiva del projecte de reparcel·lació. L'inici de les obres s'acreditarà per mitjà d'acta de replantejament, en la qual s'acreditarà el pagament als creditors nets.
e) Les obres d'urbanització hauran de finalitzar en el termini màxim de díhuit mesos des del seu inici. La finalització de les obres s'acreditarà per mitjà del corresponent certificat final d'obres expedit pel director facultatiu.
Els terminis previstos en el número anterior únicament podran ser prorrogats i suspesos d'acord amb el que disposa la legislació de contractes de les administracions públiques. En particular:
Quant a la redacció de textos refosos i projecte de reparcel·lació resultaran aplicables les regles pròpies del contracte administratiu de consultoria i assistència tècnica.
Pel que fa a l'execució de les obres seran aplicables els preceptes relatius al contracte administratiu d'obres.
3) El deure d'edificació dels solars resultants serà exigible en el termini de tres anys des de la recepció de les obres d'urbanització.
4) Els efectes de l'incompliment de terminis són els establits en la normativa urbanística valenciana i de contractació de les administracions públiques.
XI. PREU DE LICITACIÓ
S'establix un preu màxim de licitació per a la totalitat de l'àmbit a què es referixen les presents bases particulars de tres milions quatre-cents vint-i-un mil quatre-cents cinquanta-tres euros (3.421.453 €) (IVA no inclòs) que té caràcter de màxim i servix de base per al càlcul de la garantia provisional.
Els gastos d'anuncis, notificacions i fotocòpies seran a càrrec dels licitadors i no repercutibles a tercers.
L'IVA ascendirà a sis-cents quinze mil huit-cents seixanta-un euros amb cinquanta-quatre cèntims (615.861,54 €).
D'acord amb les bases generals, base 13a, la garantia provisional s'establix en un 2% del pressupost estimat, la qual cosa suposa la quantitat de seixanta-huit mil quatre-cents vint-i-nou euros amb sis cèntims (68.429,06 €).
XII. MODEL DE PROPOSICIÓ
"(Nom i cognoms) ..., veí de ..., amb DNI núm. ..., actuant (en nom propi o representació de ..., amb domicili a ..., núm. ... de ..., amb DNI o NIF núm. ...) en plena possessió de la seua capacitat jurídica i d'obrar, assabentat del concurs i de les bases aprovades per l'Ajuntament per a seleccionar una proposta de programa d'actuació integrada i adjudicar la condició d'urbanitzador per al desplegament i execució de la unitat d'execució ... del Pla General Municipal d'Ordenació Urbana de Castelló; accepta el contingut dels referits documents i es compromet a executar el ... i projecte d'urbanització que s'adjunten a aquesta proposició, d'acord amb les determinacions urbanístiques i magnituds econòmiques incloses en el sobre dos i les principals determinacions del qual es concreten en:

(Data i firma del proponent)."
(Les quantitats s'expressaran en euros, en lletra i en número).
XIII. PROPOSICIONS I DOCUMENTACIÓ COMPLEMENTÀRIA
1) Legitimació per a formular programes.
Caldrà ajustar-se a les bases generals, base 9a.1.
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 49 de la LCSP.
2) Consulta de l'expedient.
Caldrà ajustar-se a les bases generals, base 12a.
Contra el contingut de les bases particulars podran presentar-se reclamacions, en el Registre General d'aquest Ajuntament, pel termini d'un mes des de la seua publicació en el DOCV.
En cas que es formulen reclamacions, l'alcalde podrà suspendre la licitació. Les reclamacions seran resoltes per l'alcalde al seleccionar l'alternativa tècnica.
3) Presentació de proposicions.
A més d'allò que s'ha indicat en les bases generals, les proposicions es presentaran per escrit en qualsevol idioma admés per la normativa reguladora dels contractes públics d'acord amb el següent:
SOBRE NÚM. U:
Documentació acreditativa de la personalitat capacitat i solvència.
- Aquesta documentació es presentarà en sobre tancat i segellat, en l'exterior del qual figurarà:
Documentació administrativa per a prendre part en el concurs per a la programació per gestió indirecta de la unitat d'execució ... El nom del licitador o representant.
- Aquest sobre inclourà original o còpia autenticada notarialment dels documents que a continuació es detallen i que hauran de numerar-se per aquest ordre:
1) Acreditació de la personalitat i capacitat d'obrar del licitador, pels mitjans que s'indiquen a continuació:
a) Empreses espanyoles el titular de les quals siga una persona física, únicament document nacional d'identitat del titular.
b) Empreses espanyoles el titular de les quals siga una persona jurídica, escriptura de constitució de la societat, adaptada a la vigent legislació societària, inscrita en el Registre Mercantil, o estatuts de l'associació, cooperativa, fundació o persona jurídica de què es tracte, inscrits en el registre corresponent. Les agrupacions d'interés urbanístic presentaran escriptura de constitució, així com inscripció en el Registre d'Agrupacions d'Interés Urbanístic.
c) Empreses estrangeres d'estats membres de la Unió Europea:
· Si la legislació interna del seu estat exigix la inscripció en un registre professional, serà suficient acreditar aqueixa inscripció.
· Si el seu estat no té establit eixe requisit, la capacitat d'obrar s'acreditarà per mitjà d'un certificat expedit per l'ambaixada d'Espanya en l'estat corresponent.
· A més, en ambdós casos, declaració firmada de sotmetiment exprés a la jurisdicció dels jutjats i tribunals espanyols de qualsevol ordre per a les incidències que de forma directa o indirecta pogueren sorgir del contracte, amb renúncia al fur jurisdiccional estranger del licitador.
d) Empreses estrangeres d'estats que no siguen membres de la Unió Europea:
· Certificat acreditatiu de la seua capacitat d'obrar expedit per l'ambaixada d'Espanya en l'estat corresponent.
· A més, informe de la respectiva representació diplomàtica espanyola que l'estat de procedència de l'empresa estrangera admet, al seu torn, la participació d'empreses espanyoles en la contractació amb l'administració, en forma substancialment anàloga. Estan exceptuades de presentar aquest informe, en les classes de contractes i a partir de les quanties assenyalades en l'article 44 de la LCSP, les empreses dels estats signataris de l'Acord sobre Contractació Pública de l'Organització Mundial de Comerç; en cas de concórrer aquesta causa d'excepció, es presentarà declaració responsable a aquest efecte, degudament firmada. Aquest requisit s'acreditarà per mitjà de certificació d'aquest registre en què consten totes aquestes circumstàncies.
· I, en tot cas, declaració firmada de sotmetiment exprés a la jurisdicció dels jutjats i tribunals espanyols de qualsevol ordre per a les incidències que de forma directa o indirecta pogueren sorgir del contracte, amb renúncia al fur jurisdiccional estranger del licitador.
Les empreses estrangeres no comunitàries, a més, hauran d'acreditar que tenen oberta sucursal a Espanya, amb designació d'apoderats o representants per a les seues operacions i que estiguen inscrites en el Registre Mercantil.
e) En els casos d'unions temporals d'empreses, cada una haurà d'acreditar la seua personalitat i capacitat d'acord amb les anteriors normes, i a més presentaran un document firmat pels representants legals de totes elles en què figure la constitució de la unió temporal, la participació de cada empresa en ella, i es designe un representant o apoderat únic amb poders suficients per a exercitar els drets i complir les obligacions que es deriven del contracte fins a l'extinció d'aquest. En cas de resultar adjudicataris, hauran de formalitzar la constitució i els poders en escriptura pública abans que es complisca el termini de formalització del contracte.
2) Acreditació de la personalitat i representació de qui firme la documentació en nom de l'empresa.
S'acreditarà per mitjà del document nacional d'identitat (o equivalent si és persona estrangera) del representant i poder validat per l'Assessoria Jurídica de la corporació. El poder haurà d'estar inscrit en el registre públic corresponent, en el cas que la normativa aplicable així ho exigisca. Els licitadors hauran de presentar a l'Assessoria Jurídica tota la documentació necessària per a realitzar la validació amb 48 hores d'antelació a la de la finalització del termini de presentació de proposicions.
3) Documents acreditatius dels requisits de solvència econòmica, financera, tècnica i professional.
Caldrà ajustar-se a les bases generals, base 9a i base 14a.
La presència en l'equip tècnic o redactor de l'aspirant a urbanitzador de particulars que hagueren participat en la redacció, tramitació o aprovació, provisional o definitiva, del Pla d'Acció Territorial o del Pla General que afecte l'ordenació de l'àmbit del programa que es licita determinarà la desqualificació d'aqueixa iniciativa de programa en els termes establits en la normativa reguladora dels contractes de les administracions públiques.
4) Documentació acreditativa de la classificació.
D'acord amb el que preveu l'article 119.5 de la LUV, en cap cas es requerirà una classificació especial per a ser urbanitzador.
El projecte d'urbanització contindrà una proposta de classificació de l'empresari constructor, que haurà d'acreditar qui finalment assumisca tal condició.
5) Declaracions responsables.
Haurà de presentar declaració de no estar sotmés el licitador en les prohibicions per a contractar recollides en l'article 49 de la Llei de Contractes del Sector Públic, que comprendrà expressament la circumstàncies de trobar-se al corrent del compliment de les obligacions tributàries i amb la Seguretat Social imposades per les disposicions vigents. La prova d'aquesta circumstància podrà fer-se per qualsevol dels mitjans assenyalats en l'article 62 de la mateixa llei.
Declaració de no incórrer en cap supòsit d'incompatibilitat especial previst en l'article 121 de la LUV.
En cas de resultar adjudicatari caldrà ajustar-se a les bases generals, base 16a-2.
6) Garantia provisional.
De conformitat amb el que establix la base 13a de les bases generals, s'haurà d'acreditar haver prestat garantia provisional l'import de la qual ascendix a seixanta-huit mil quatre-cents vint-i-nou euros amb sis cèntims (68.429,06 €).
7) Observacions respecte a la presentació de documentació administrativa:
En cas que obren en aquest Ajuntament alguns dels documents que s'hagen d'incloure en el "sobre u: documentació administrativa", o en cas que s'aporten en una altra licitació tramitada simultàniament a la recollida en el present plec, els licitadors podran substituir la presentació dels documents realitzant una remissió expressa que s'haurà d'incloure dins del "sobre u: documentació administrativa".
La remissió haurà d'indicar expressament els documents que es tracte i l'expedient en què obren, o si és el cas la licitació tramitada simultàniament. Per a fer ús d'aquesta possibilitat, s'exigixen que en cas que la remissió es realitze a un expedient municipal, obre en aquest un exemplar original de la documentació que no haja sigut desglossada per a ser tornada a l'empresari, a més ha d'aportar-se junt amb la remissió un justificant de la dependència en què obren els documents i fotocòpia d'aquests. En cas que la remissió es realitze a una licitació tramitada simultàniament serà suficient la seua identificació. Amb posterioritat la Mesa aprovarà l'esmentat extrem.
8) Documents que acrediten el compliment de l'article 134 de la Llei Urbanística Valenciana.
Caldrà ajustar-se a les bases generals, base 14a.
9) Altres documents.
Caldrà ajustar-se a les bases generals, base 14a.
SOBRE NÚM. DOS:
Proposició juridicoeconòmica.
- Aquesta documentació es presentarà en sobre/plica tancat i segellat, en l'anvers del qual figurarà:
"Sobre dos. Proposició juridicoeconòmica per a prendre part en el concurs per a la programació per gestió indirecta de la unitat d'execució ...".
El nom del licitador o representant.
- Aquest sobre inclourà original dels documents que a continuació es detallen i que hauran d'enumerar-se per aquest ordre:
1) Model de proposició conforme a l'inserit en la base núm. XII.
2) Informació sobre relacions de l'urbanitzador i propietaris, titularitat de finques afectades i dades econòmiques rellevants.
2.1) Relacions de l'urbanitzador i propietaris.
2.1.1. Magnituds urbanístiques amb incidència en la determinació dels drets d'adjudicació:
- Parcel·la mínima de resultat ... m²s.
- Aprofitament subjectiu ... m²t/m²s.
- Superfície mínima de terreny d'origen necessària per a ser adjudicatari de parcel·la resultant o de quota indivisa ... m²s.
2.1.2. Modalitat de retribució a l'urbanitzador.
La retribució a l'urbanitzador serà en terrenys o en metàl·lic o en forma mixta, fixant en cas de metàl·lic, el mode, condicions i termini per a l'exercici de l'opció.
2.1.3. Càrregues d'urbanització i coeficient de canvi.
- L'import global de les càrregues d'urbanització és de ... ?.
- La proporció de solars o aprofitaments a disposició de l'urbanitzador per mitjà de reparcel·lació forçosa com a retribució a compte de tercers, és de ......
2.1.4. Estimació preliminar de gastos variables.
La repercussió unitària per metre quadrat dels gastos variables i de la indemnització individualitzada per construccions i plantacions, si és el cas, s'estima en ... ?/m².
2.2) Titularitat dels terrenys a disposició de l'urbanitzador.
La proporció dels terrenys propis o d'associats afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa és de ...
Adjuntant a aquest efecte certificació registral de domini i càrregues de data no anterior a 15 dies a la firma de la proposició; o, en el cas que els terrenys no estiguen inscrits en el Registre de la Propietat a nom del licitador, títols acreditatius del seu dret de propietat i, si no n'hi ha, escriptura pública per la qual s'atorgue poder suficient per a imposar i inscriure l'afecció real sobre tals finques, que s'identifiquen en el plànol cadastral que ha de figurar adjunt.
L'afecció real de les finques s'efectuarà en els terrenys i complirà la funció de l'article 304-3 del ROGTU.
2.3) Resum de dades econòmiques.
Full resum de les dades econòmiques rellevants en què constarà:
Full model de les dades econòmiques rellevants
Aprofitament tipus dels terrenys en m²tuc/m²
Aprofitament subjectiu corresponent als propietaris en m²tuc/m²s
Càrregues d'urbanització per m² de sostre d'ús característic, en ?/m²tuc i en ?/m²s
Expressant l'ús característic i els coeficients de ponderació per als altres usos.
\_\_\_\_\_\_\_\_\_\_\_\_\_
Pt. base de licitació de l'obra d'urbanització
(sense IVA) en ?. A
Cost dels Projectes tècnics desglossats, estudis,
assistències tècniques etc. en - B
Gastos de gestió inclús cost de legalització i
contractació d'instal·lacions
(percentatge sobre A+B) C= --% (A+B)
Cànon de sanejament i altres D
Benefici de l'urbanitzador
percentatge inferior o igual al 10%
sobre A+B+C+D) E= --% (A+B+C+D)
Càrregues d'urbanització F= A+B+C+D+E
(preu de licitació)
\_\_\_\_\_\_\_\_\_\_\_\_
Coeficient de canvi expressat d'acord amb el que establix l'art. 306 del ROGTU.
Preu del sòl a l'efecte de canvi d'acord amb el que establix l'art. 306 del ROGTU.
Condicions de finançament
\_\_\_\_\_\_\_\_\_\_\_\_\_
Repercussió unitària preliminar dels gastos variables (indemnitzacions) per m²tuc i en ?/m²s
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
NOTACIÓ
mtuc = metre quadrat de sostre d'ús característic.
m²s = metre quadrat de sòl brut.
2.4) Terminis d'execució i edificació.
El termini d'execució de l'actuació integrada és de ... mesos, des de ... l'inici de les obres d'urbanització.
El termini d'edificació dels solars és de .... mesos des de ...
Percentatge de solars que s'atribuïxen a l'urbanitzador i que s'edifiquen simultàniament a la urbanització és de ...
3) Magnituds econòmiques del programa
3.1 El pressupost de licitació de l'obra d'urbanització és de ... ?, fent referència expressa i detallada als conceptes expressats en l'article 168.1 a i b de la Llei Urbanística Valenciana.
3.1.1. Cost de les obres enunciades en l'article 157 de la Llei Urbanística Valenciana és d'euros, desglossat d'acord amb allò que s'ha estipulat en les bases generals i el seu annex II en partides o capítols, que inclouran els mesuraments i els preus unitaris següents, com a mínim (i d'acord amb la base IX)
- Pavimentació de calçades, aparcaments, voreres i xarxa de vianants.
- Tractament d'espais lliures, incloent-hi jardineria, arbratge i ornamentació.
- Mobiliari urbà.
- Senyalització.
- Xarxes de distribució d'aigua potable, de reg i d'hidrants contra incendis.
- Xarxa de clavegueram per a aigües residuals.
- Sistema d'evacuació d'aigües pluvials i sistema de depuració.
- Xarxa de distribució d'energia elèctrica, gasificació i comunicacions.
- Xarxa d'enllumenat públic.
- Obres internes o externes d'enllaç dels serveis urbanístics amb els de la xarxa primària de dotacions públiques i la resta d'obres de connexió i integració de l'actuació en el seu entorn territorial o urbà.
- Seguretat i salut.
- Programació del control de qualitat.
- Conservació de les obres d'urbanització des de la seua finalització fins a la recepció per l'Ajuntament.
- IVA no inclòs en conceptes anteriors.
3.1.2. Cost d'obres de rehabilitació d'edificis o elements constructius ... euros.
3.2 Cost de redacció i direcció dels projectes tècnics ... euros. (inclou gastos de tramitació i inscripció en registres), especificant cada un dels projectes a què es referix.
3.3 Gastos de gestió ... ?, ... % de la suma de les partides corresponents a conceptes anteriors.
3.4 Benefici empresarial de l'urbanitzador ... euros, ...% de la suma dels conceptes expressats en els apartats anteriors. En cap cas podrà superar el 10%.
3.5 Import màxim de les càrregues que ha de repercutir l'Urbanitzador als propietaris pels conceptes anteriors ... - (no inclou indemnitzacions ni gastos variables, article 126.j) LUV.
3.6 L'import global de les càrregues d'urbanització és de ... ?.
3.7 El coeficient de canvi a l'efecte de pagament en terrenys conforme a l'article 127-2f) de la Llei Urbanística Valenciana, és de ..., que resulta d'aplicar Ks=Cs/Vs + Cs o Kt=Ct/Vt + Ct.
(Totes les magnituds econòmiques s'expressaran per metre quadrat de sòl i de sostre. Seran revisades quan es determinen les quanties definitives corresponents als gastos variables a què es referix l'article 126.j de la LUV).
(On Ks és coeficient de canvi; Cs, costos d'urbanització per metre quadrat de sòl d'origen; Vs, valor del metre quadrat de sòl d'origen; Ct, costos d'urbanització per metre quadrat de sostre, i Vt, valor del metre quadrat de sostre sense urbanitzar).
3.8 El preu del sòl a l'efecte de canvi és de ... ?/m²s, descomptades les càrregues d'urbanització.
3.9 Les condicions de finançament que s'oferixen per al pagament de les quotes d'urbanització són ...
Exigirà document expedit per la corresponent entitat financera en què s'acredite la conformitat amb les condicions de finançament oferides pel licitador per al pagament de les quotes d'urbanització, a fi que els propietaris que desitgen acollir-se a elles tinguen garantida eixa possibilitat en el moment procedent.
SOBRE NÚM. TRES
Alternativa tècnica.
Aquesta documentació es presentarà a la vista en la part que se sotmeta a informació pública i en sobre tancat en la resta del seu contingut i en suport informàtic.
En l'anvers del sobre s'escriurà: "Sobre tres. Alternativa tècnica per a prendre part en el concurs per a la programació per gestió indirecta de la unitat d'execució ...". El nom del licitador o representant .
L'alternativa tècnica estarà formada per la documentació numerada i en l'ordre que s'expressa a continuació :
1) Document de planejament que incloga una proposta d'ordenació detallada per a l'àmbit del programa, així com la fitxa de gestió corresponent a la unitat ... i les de les unitats limítrofes que puguen veure's afectades amb l'ordenació proposada.
2) Àmbit de l'actuació integrada.
3) Justificació del compliment de les condicions d'integració de l'actuació amb l'entorn.
4) Existència o no d'agrupació d'interés urbanístic i, si és el cas, estatuts i acords socials d'aquesta.
5) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.
6) Projecte d'urbanització, amb expressió de qualitats.
7) Enunciat dels objectius complementaris que es proposen conforme a l'article 124.2 de la Llei 16/2005, Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.
8) Mesures de control de qualitat de les prestacions del programa i compliment de les normes de qualitat ambiental, si és el cas.
9) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.
10) Estimació preliminar i general d'aquells gastos d'urbanització variables l'import dels quals, inclús sent repercutible els propietaris, no es puga determinar per la concurrència d'ofertes i inclourà, almenys i, si és el cas, la de les obres d'urbanització que han de ser executades per una actuació distinta però que beneficia a la que és objecte de l'alternativa Tècnica i se sufrague per aquesta a través del cànon d'urbanització.
Entre els gastos variables han de figurar els derivats de treballs necessaris per a elaborar informes arqueològics i programes de restauració paisatgística exigibles i d'execució de mesures que siga procedent adoptar d'acord amb resolucions administratives derivades d'aquests informes.
11) Projecte d'edificació simultània a la urbanització. Com a mínim amb projecte bàsic.
12) Còpia segellada de documents per mitjà dels quals es van sol·licitar informes a organismes sectorials exigits si és el cas, per la legislació d'ordenació del territori i protecció del paisatge que s'exposaran al públic junt amb l'alternativa tècnica, així com còpia de les altres sol·licituds a organismes sectorials necessaris per a l'actuació proposada.
13) Estimació aproximada, no vinculant, de les indemnitzacions i compensacions que corresponguen per tots els conceptes a càrrec de l'actuació, sense perjudici de la valoració definitiva que siga procedent en el moment d'exposar al públic la reparcel·lació.
14) Dos panells explicatius en suport gràfic sobre cartó ploma, o semblant, de grandària A1 (2 còpies de cada panell) en què s'expresse per mitjà d'imatge i text escrit els aspectes més significatius per a la comprensió de la solució proposada.
XIV. DOCUMENTACIÓ QUE S'HA DE VALORAR
Art. 312 ROGTU.
La documentació que s'ha de valorar per a l'adjudicació del programa i la seua ponderació és la següent:
Alternativa tècnica.
A) La qualitat tècnica de l'ordenació proposada. Valoració màxima 50 punts.
Per a la seua avaluació se seguiran els criteris següents:
1. El contingut de la informació, valorant aquells documents que continguen un coneixement més exhaustiu de:
· les característiques naturals del territori (geològiques, topogràfiques, climàtiques, hidrològiques, i altres que pogueren ser rellevants);
· els usos presents en el sòl (vegetació, edificacions i infraestructures existents);
· les condicions d'ordenació disposades en el Pla General;
· les afeccions imposades per la legislació sectorial en l'àmbit territorial;
· la situació dels terrenys en el context de l'ordenació urbanística;
· l'estructura de la propietat;
· la topografia del terreny;
· les infraestructures, xarxes generals de servei i béns demanials.
Valoració màxima: 15 punts.
2. Avaluar la proposta d'ordenació, considerant:
· la seua coherència amb el contingut de la informació urbanística;
· que constituïsca una unitat funcional ben integrada i connectada amb les àrees limítrofes;
· l'adequació de l'ordenació detallada a l'ordenació estructural;
· l'ordenació de volums, altura i nombre de plantes edificables sobre ... o sota rasant i la resta de paràmetres definitoris de l'ordenació;
· la configuració dels carrers, places, parcs i jardins que constituïxen el sistema d'espais lliures.
Valoració màxima: 35 punts.
B) La resolució adequada de la integració de l'actuació en el seu entorn. Valoració màxima 10 punts.
La integració de l'actuació en el seu entorn es verificarà valorant la resolució dels problemes derivats de l'existència d'indústries, dotacions i vivendes en l'entorn i s'assignarà la màxima puntuació a què preveja menys impacte social i econòmic.
C) La millor estructuració de dotacions públiques i d'espais lliures. Valoració màxima: 10 punts.
Es valorarà la ubicació, forma i característiques funcionals de les zones verdes, atorgant la major puntuació a la solució que oferisca major qualitat i servei a la unitat.
D) La qualitat tècnica de les solucions proposades per a la urbanització. Valoració màxima 10 punts.
La qualitat tècnica de les solucions proposades es verificarà confrontant-les amb les normes tècniques aplicables i, d'entre les que les complisquen, obtindrà major puntuació la que major qualitat i capacitat de servei oferisca per a les edificacions que alberguen. Amb eixe fi s'individualitzarà l'anàlisi de les xarxes d'aigua, clavegueram, drenatge, telefonia, telecomunicacions i subministrament elèctric, pavimentació, etc.
El mateix criteri s'adoptarà en relació amb el compliment de la millor estructuració de les dotacions d'ús equipament: "infraestructura de servei urbà", valorant la millor ubicació i integració amb l'entorn dels centres de transformació i altres elements necessaris en les instal·lacions.
E) Nombre, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador per damunt del mínim legal. Valoració màxima 10 punts
F) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'aquest d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Valoració màxima: 5 punts.
Es valorarà l'import de la corresponent inversió i la seua afecció a destinació, assignant-se la màxima puntuació a l'alternativa que preveja un major gasto justificat.
G) Disponibilitat de mitjans per al control de la qualitat de cada una de les prestacions que constituïxen l'objecte del Programa. Valoració màxima 2 punts.
El criteri relatiu a la disponibilitat de mitjans per al control de qualitat de les prestacions, es valorarà tenint en compte:
- Respecte de la redacció del projecte de reparcel·lació i altres documents necessaris per a l'execució, aquella que estiga a càrrec de personal especialitzat i integrat en un equip pluridisciplinari, sense que siga necessària la constitució formal d'aquest, assignant-se la major puntuació a la proposició que incorpore un major nombre de titulats superiors i de les més variades especialitats sempre que estiguen relacionades amb el contingut de cada document.
- Respecte de l'execució de les obres d'urbanització, s'atribuirà la major puntuació a qui oferisca major quantitat de prestacions i serveis tant en anàlisi de materials i assajos, així com en prestacions i informes d'assistència tècnica.
H) Termini d'execució del programa d'actuació integrada. Valoració màxima: 1 punt.
Es valorarà la menor duració dels terminis per a presentar els documents necessaris per a executar l'actuació i per a executar l'obra d'urbanització, tenint en compte l'import d'aquesta. Només es computaran els terminis el còmput dels quals es base en fites objectives.
I) Compromís d'edificació simultània a la urbanització dels solars resultants de l'actuació, per damunt del mínim exigit en aquestes bases. Valoració màxima: 1 punt.
Només es valorarà el que sobrepasse el mínim legalment exigible. D'entre els licitadors que complisquen tal condició s'assignarà la màxima puntuació a l'alternativa que assegure la construcció finalitzada de més metres quadrats de sostre en el moment de la recepció de les obres d'urbanització.
J) Compromisos addicionals assumits voluntàriament i a càrrec seu per l'urbanitzador. Valoració màxima: 1 punt.
Es valoraran els treballs del condicionament de la parcel·la d'ús dotacional, de cara a la seua millor utilització.
Proposició juridicoeconòmica.
1. Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa. Valoració màxima 35 punts.
Valoració: es concediran 35 punts a l'oferta que afecte major percentatge de sòl amb garantia real, relativa a la superfície total de l'àmbit, i 0 punts a la que no afecte cap superfície per damunt del percentatge mínim exigit, ponderant la resta d'ofertes proporcionalment d'acord amb aquest criteri.
2. Import de les càrregues d'urbanització, expressat en euros per metre quadrat d'edificabilitat i fent referència expressa i detallada als conceptes diferenciats en l'article 168.1 de la LUV; establint-se els valors tipus de cada una de les càrregues de la base XII. Valoració màxima 30 punts.
2.1 Cost de les obres enunciades en l'article 157 de la Llei Urbanística Valenciana (pressupost base de licitació sense IVA), així com les obres de connexió i integració territorial, externes o internes, precises per a cobrir els objectius imprescindibles del programa i el de conservació de les obres públiques d'urbanització des de la finalització d'aquestes fins a la seua recepció per l'administració municipal.
Valoració: es concediran 18 punts a l'oferta que presente menor cost i 0 punts al tipus de licitació i les situades entre ambdós límits es valoraran de forma proporcional.
2.2. El cost de redacció i direcció dels projectes tècnics. Es consideren inclosos així mateix els gastos derivats de la tramitació o inscripció dels projectes en els registres corresponents.
Valoració: es concediran 4 punts a l'oferta que sense minva de qualitat presente menor cost i 0 punts a l'oferta que presente major cost i les situades entre ambdós límits es valoraran de forma proporcional.
2.3. El benefici empresarial de l'urbanitzador per la promoció de l'actuació, que en cap cas podrà superar el 10%.
Valoració: es concediran 4 punts a l'oferta que presente menor cost i 0 punts a l'oferta que presente major cost i les situades entre ambdós límits es valoraran de forma proporcional.
2.4. Gastos de gestió de l'urbanitzador.
Valoració: es concediran 4 punts a l'oferta que presente menor cost i 0 punts a l'oferta que presente major cost i les situades entre ambdós límits es valoraran de forma proporcional.
3. Valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient. Valoració màxima 30 punts.
Valoració: es concediran 30 punts a l'oferta que presente menor coeficient de canvi en proporció a l'import de les càrregues d'urbanització i 2 punts menys, per cada punt percentual d'increment en el coeficient de canvi, a la resta d'ofertes fins a consumir el límit de puntuació possible.
4. Compromisos financers per a l'execució de les obligacions complementàries assumides voluntàriament i a costa seu per l'urbanitzador. Valoració màxima 5 punts.
Valoració: es concediran fins a 5 punts en funció dels compromisos assumits.
QUADROS RESUM DE VALORACIÓ



En cas d'empat prevaldrà la que major puntuació haja obtingut en l'apartat relatiu a l'ordenació.
XV. LLOC I TERMINI DE PRESENTACIÓ DE PROPOSICIONS
1. Lloc de presentació de les proposicions:
Les proposicions a què es referix la base XIII s'entregaran en algun dels llocs següents:
a) Registre General de l'Ajuntament de Castelló de la Plana, situat en les Cases Consistorials, plaça Major, núm. 1 d'aquesta ciutat.
b) Registres de les juntes de districte de l'Ajuntament de Castelló de la Plana, situats en els llocs següents: Districte Nord, plaça Teodoro Izquierdo núm. 7; Districte Sud, c/ Ricard Català cantó amb Joaquín Marqués; Districte Est, avinguda Germans Bou núm. 27; Districte Oest, plaça d'Espanya s/n (antiga estació Renfe); Districte Centre, plaça Major núm. 1; Districte Marítim, passeig Bonavista núm. 28.
Les pliques es presentaran únicament en algun dels llocs indicats, sense que siga vàlida la presentació en altres registres o dependències d'aquest Ajuntament, o d'altres administracions públiques.
Quan la documentació s'envie per correu, l'empresari haurà de justificar la data i hora d'imposició de l'enviament en l'oficina de Correus que no podrà ser posterior a les 13.00 hores de l'últim dia assenyalat en aquestes bases per a presentar les proposicions i anunciar a l'òrgan de contractació la remissió de l'oferta per mitjà de telèfon, fax o telegrama en el mateix dia. Sense la concurrència d'ambdós requisits no serà admesa la documentació. Transcorreguts, no obstant això, 10 dies següents a la indicada data sense haver-se rebut la documentació, aquesta no serà admesa en cap cas.
No s'admetrà la presentació de proposicions per correu electrònic.
Els registres municipals assenyalats en aquesta base anotaran en els seus llibres, junt amb les dades generals, l'hora exacta en què es reben els sobres i es responsabilitzen de la seua custòdia i entrega a la Tresoreria Municipal, en el mateix dia en què finalitze el termini de presentació. Eixe mateix dia, una vegada finalitzat el termini de presentació, comunicaran a la dependència encarregada de la contractació les dades que hagen anotat en els seus llibres de registre. La dependència municipal encarregada de la contractació haurà de comunicar a tots els registres municipals autoritzats per a rebre les pliques, el termini de presentació de proposicions, junt amb l'advertència de les peculiaritats de la recepció que establix el plec, especialment l'anotació de l'hora de presentació.
Els licitadors tindran dret que se'ls entregue un rebut amb les dades que es facen constar en els llibres de registre.
2. Termini de presentació:
El termini de presentació de les proposicions serà de tres mesos, comptadors des de la data de l'enviament de l'anunci del concurs al Diari Oficial de la Unió Europea. Les proposicions hauran de presentar-se en algun dels llocs detallats anteriorment en horari de 09.00 a 13.00 hores, de dilluns a divendres. Si l'últim dia del termini fóra dissabte, diumenge o inhàbil a efectes administratius, el termini s'entendrà prorrogat fins al següent dia hàbil que no siga dissabte. Les proposicions que puguen presentar-se transcorregudes les tretze hores de l'últim dia del termini seran no admeses.
XVI. ÒRGAN DE CONTRACTACIÓ
De conformitat amb el que establix la legislació urbanística de la Comunitat Valenciana l'òrgan de contractació és el Ple de l'Ajuntament,
L'accés al perfil del contractant es podrà efectuar a través de la pàgina web .
XVII. MESA DE CONTRACTACIÓ
De conformitat amb el que disposa la base general de programació número 15, la presidència i composició serà la de la mesa de contractació permanent establida en acord de la Junta de Govern Local de 15 de juny de 2011.
Quant a les funcions de la mesa, constitució, règim d'acords i de procediment per a l'obertura de sobres, qualificació i puntuació de la documentació serà aplicable el que establix la base general de programació número 15.
XVIII. CRITERIS OBJECTIUS D'ADJUDICACIÓ
L'adjudicació del programa es realitzarà a favor de la proposició més avantatjosa d'acord amb els criteris fixats en aquestes bases.
La puntuació mínima que hauran de superar les alternatives tècniques per a ser valorades les proposicions juridicoeconòmiques que les desenvolupen serà la de 60 punts. En conseqüència únicament s'obriran les pliques que desenvolupen les alternatives tècniques que hagen rebut una puntuació superior a la mínima fixada.
En cas d'empat prevaldrà la que major puntuació haja obtingut en l'apartat relatiu a l'ordenació. Si persistix l'empat, es resoldrà per mitjà de sorteig.
En cas que alguna de les ofertes resultara anormalment baixa caldrà ajustar-se al que disposen les bases generals, base 16.4.
Al seleccionar l'alternativa tècnica i aprovar la proposició juridicoeconòmica l'Ajuntament podrà imposar aquelles modificacions derivades directament de causes imprevistes o no previstes en les bases particulars, per motius d'interés general.
XIX. RENÚNCIA O DESISTIMENT
Correspon a l'òrgan de contractació renunciar a la celebració del contracte, per raons d'interés públic degudament justificades, d'acord amb el que disposa l'article 139 de la LCSP. També podrà desistir del procediment en els casos a què es referix el punt 4 de l'esmentat article.
XX. APROVACIÓ I ADJUDICACIÓ DEL PROGRAMA
Caldrà ajustar-se a les bases generals, base 16a.
XXI. DOCUMENTACIÓ QUE S'HA DE PRESENTAR
Caldrà ajustar-se a les bases generals, base 16a.2
XXII. GARANTIA DEFINITIVA
Caldrà ajustar-se a les bases generals, base 17a-4.
XXIII. FORMALITZACIÓ DEL CONTRACTE
La formalització del contracte s'efectuarà en document administratiu dins del termini d'un mes comptador des de l'endemà de la notificació de l'acord d'aprovació i adjudicació del programa a l'adjudicatari, d'acord amb les bases generals, base 18a.
XXIV. PRERROGATIVES MUNICIPALS
Caldrà ajustar-se a les bases generals, base 5a.
XXV. SUBCONTRACTACIÓ
Caldrà ajustar-se a les bases generals, base 25a.
XXVI. RECEPCIÓ DE LES OBRES I TERMINI DE GARANTIA
Quant a la recepció de les obres d'urbanització, caldrà ajustar-se al que establixen les bases generals, base 29a.
El termini de garantia serà d'un any des de la recepció.
XXVII. COMPLIMENT I RESOLUCIÓ
Caldrà ajustar-se a les bases generals, base 30a.
XXVIII. PENALITATS
Pel que fa a les penalitats caldrà ajustar-se a allò que estableix la base general 22a.
XXIX. TERMES EN QUÈ S'EFECTUARÀ L'ADJUDICACIÓ CONNEXA O CONDICIONADA
El programa podrà adjudicar-se condicionat a la realització d'obres pròpies d'altres actuacions; sempre que l'urbanitzador garantisca per mitjà d'aval el 100% de l'obra connexa i es comprometa, si és el cas a executar-la en el termini màxim de cinc anys des que s'aprove el Programa condicionat en els termes de l'article 139-1 de la LUV i 322 del ROGTU.
XXX. ORDRE JURISDICCIONAL COMPETENT.
L'orde jurisdiccional competent per a conéixer de les qüestions que puguen suscitar-se en la preparació, resolució i execució del contracte administratiu especial entre l'administració municipal i l'urbanitzador serà el contenciós administratiu i òrgans amb competència en la ciutat de Castelló.
XXXI. NORMATIVA APLICABLE
En tot allò no previst en les presents bases particulars seran aplicables les bases generals de programació de l'Ajuntament de Castelló aprovades el 26 de juliol de 2007 i publicades en el Butlletí Oficial de la Província núm. 120, de 29 de setembre de 2007, la Llei 16/2005, de 30 de desembre, Urbanística Valenciana, el reglament que la desenvolupa, Decret 67/2006, de 19 de maig, i la normativa de contractació del sector públic.
XXXII. SUSPENSIÓ DE LLICÈNCIES I PROGRAMES
La publicació de l'anunci de les presents bases particulars de programació en el Diari Oficial de la Comunitat Valenciana produirà efectes suspensius de l'atorgament de llicències regulats en l'article 101 de la Llei Urbanística Valenciana, així com dels acords de nous programes en la zona afectada per l'actuació definida en la base V de les presents, conforme a l'article 103 de la Llei Urbanística Valenciana. Durant el període de vigència de la suspensió dels acords aprovatoris de programes no s'admetran iniciatives de programació. Tampoc es podran aprovar bases particulars de programació, ni de forma expressa ni per aplicació del silenci administratiu.
XXXIII. CONFIDENCIALITAT
L'urbanitzador està obligat a complir la legislació de protecció de dades personals, Llei Orgànica 15/1999, de 13 de desembre, de Protecció de Dades de Caràcter Personal, respecte d'aquells a què tinga accés en la seua condició d'agent públic.
ANNEX EPSAR / ANEXO EPSARPlànols: els plànols que formen part de les presents bases particulars són els que a continuació es relacionen i estan disponibles per a la seua consulta en la pàgina web de l'Ajuntament de Castelló de la Plana :
- situació
- cadastral
- fotografia aèria
- Pla General vigent
- estat actual
- esquemes de seccions viàries
- informació xarxes i serveis facilitada per Facsa
- informació xarxes i serveis facilitada per Gas Natural
- informació xarxes i serveis facilitada per Telefónica
- informació xarxes i serveis facilitada per Ono
- informació xarxes i serveis facilitada per Iberdrola
- pla d'acció territorial riscos inundació Comunitat Valenciana (Patricova)
- informació de xarxa de sanejament existent
Contra l'acte que es publica, que posa fi a la via administrativa i el text de les bases de programació transcrit, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases del Règim Local modificat per les lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat Contenciós Administratiu de Castelló dins del termini de dos mesos (art. 52 de la Llei 7/1985, de 2 d'abril, Reguladora de les Bases de Règim Local, modificada per les lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per Llei Orgànica 19/2003, de 23 de desembre). En ambdós casos, el termini es computarà des de l'endemà d'aquell en què es publique en el Diari Oficial de la Comunitat Valenciana el present anunci.
Cosa que es fa pública per a general coneixement.
Castelló de la Plana, 15 de desembre de 2011.- L'alcalde del Ple: Alfonso Bataller Vicent. El secretari general: Juan Jiménez Hernandis.